Članovi udruženja „Pomirenje“ iz Zenice danas su dostavili računarsku opremu u Osnovnu školu Kulin ban u Visokom. Radi se o opremi koja je nedostajala u toku nastavnog procesa ovoj školi, a rezultat je saradnje ove škole i udruženja građana Pomirenje iz Zenice – istakla je direktorica škole Habiba Efendira.\n„Zaista se uime učenika i nastavnog osoblja ove obrazovne ustanove zahvaljujem na donaciji koju smo danas primili. Ovi će računari, laptop, skener i druga računarska pomagala unaprijediti nastavni proces, poboljšati uslove rada. Ovo je nastavak saradnje u zadnje tri godine koju ova škola ostvaruje sa udruženjem „Pomirenje“ iz Zenice jer smo imali još nekoliko uspješnih akcija“ – izjavila je za Radio Q, Habiba Efendira.\nDonacija u OŠ Kulin ban stigla je i zahvaljujući radu koordinatora uvog Udruženja za Visoko Jasmine Lemeš, koja najavljuje još akcija koje će pored ove škole biti usmjerene i na ostale škole na području Visokog, koje imaju potrebu za podrškom i nekim vidom pomoći. Prema njenim riječima OŠ Kulin ban je prva reagovala na moguću saradnju, a u obzir su uzeti i pokazatelji o kvaliteti i dugoj historiji ove obrazovne ustanove.\nUG „Pomirenje“ iz Zenice je pravni nasljednik Humanitarne organizacije „Professional International“ koja na prostoru BiH djeluje već 11 godina.\n„Jedan dio rada ove organizacije je bavljenje humanitarnim radom. Mi smo danas odabrali školu Kulin ban u Visokom kao jednu od škola, što ne znači da se nećemo opet pojaviti ovdje ili u nekoj drugoj školi. Nadamo se da će ta saradnja potrajati „ – izjavio je za Radio Q Nurudin Imamović stručni saradnik u udruženju.\nKako je naglasila direktorica škole Habiba Efendira, ističući planove ove škole, uskoro će početi projekat saradnje sa jednom osnovnom školom u Belgiji koji će se prije svega bazirati na razmjeni iskustava u procesu devetogodišnjeg obrazovanja, kao i razmjeni učenika.\nSudski epilog slučaja “Mušinbegović”


Pregovori sa EU – koje obaveze preuzima Srbija sa novim poglavljima\nDecembar 07, 2018 10:49\nOčekivalo se više, ali Srbija će u ponedeljak u Briselu otvoriti dva poglavlja u pregovorima sa Evropskom unijom: 17 o ekonomskoj i monetarnoj politici i 18 koje se odnosi na statistiku. Na čekanju i ovoga puta ostaje poglavlje 9 o finansijama.\nU evrima, podsvesno već računamo, a dinarima ćemo da plaćamo sve dok ne ispunimo sve obaveze iz makroekonomskog poglavlja 17.\n"Onog trenutka kad budemo zatvarali ovo poglavlje, to će značiti da smo mi na samom pragu faktički ulaska u monetarnu uniju, odnosno zone evra", kaže Marko Malović, koordinator Radne grupe za poglavlje 17.\nDok dotle stignemo čeka nas usvajanje hrpe zakona, recimo o Narodnoj banci Srbije, koji treba da je svrsta u red evropskih centralnih banaka. Na efekte poglavlja 17 građani će pričekati, ali državu ono uvodi u pravu štednju.\n"U oblasti fiskalne politike, približavanje Srbije EU i evrozoni, moglo bi barem u teoriji da odlučnije ublaži problem, opštenarodnog plaćanja ceha dugogodišnjih neracionalnosti u sveri naših javnih preduzeća. Zatim da otkloni rasipništvo jednog dela državnog aparata u sferi budžetskih rashoda, i da minimizira propuste u biranju budžetskih prihoda", ističe Malović.\nU bazama Eurostata, Ujedinjenih nacija, Međunarodnog monetarnog fonda, odavno je statistika Srbije, ali poglavlje 18 otvaramo tek sada, kada smo sa Unijom rešili problem prikazivanja statistike sa Kosova i Metohije, koju odavno ne dobijamo.\n"Poglavlje 18 statistika važna je zbog povećanja kvaliteta podataka koji će služiti za ocenjivanje i merenje usvojenih ili dogovorenih politika. Dakle poglavlje 18 je važno zbog svih drugih poglavlja jer je statistika taj instrument na osnovu kojeg se sagledava napredak u procesu pristupanja EU", ističe Miladin Kovačević, direktor Republičkog zadova za statistiku.\nU fioci opet ostaje jedno od najvažnijih, poglavlje 9, o finansijama - krvotoku svake države. Dok ga ne otvorimo, mogli bi ozbiljnije da se pozabavimo berzanskom aktivnošću. U Beogradskoj bankarskoj akademiji gde se prati svetska berza otkrivaju koje su nam slabe tačke.\n"Postoje problemi koji mogu da se pojave u pregovorima a to je nedovoljno razvijeno tržište kapitala. To je nešto što je problem celog društva jer mi smo bankocentrični jer uglavnom idemo u banku i uzimamo kredite. Za privredu naročito je važno , pogotovo za mala, srednja preduzeća, za one koji su preduzetnici, da znaju da nije samo banka izvor dodatnog kapitala, da to može biti i tržište kapitala, odnosno berza gde vi obezbeđujete zapravo taj dodatni kapital za razvoj nekog projekta firme", ističe dr Ismail Musabegović sa Beogradske bankarske akademije.\nSa dva poglavlja čije otvaranje iščekujemo, Srbija će imati ukupno 16 otvorenih i dva privremeno zatvorena poglavlja u pregovorima o članstvu sa EU.


Radnik u ćevabdžinici uhapšen zbog sumnje da je silovao maloljetnicu? – Bh-index\n12/01/2018 12/01/2018 by Faktor\nSarajevska policija uhapsila je u srijedu kasno popodne mladića osumnjičenog za silovanje maloljetne sugrađanke. Kako piše portal “Faktor.ba” priveden je radnik u jednoj sarajevskoj ćevabdžinici.\nPrema nezvaničnim informacijama, maloljetnica je slučaj prijavila Policijskoj upravi Novi Grad.\nOna je u svojoj prijavi navela da je sa mladićem izašla na piće u jedan sarajevski ugostiteljski objekat, a potom ju je on automobilom trebao odvesti kući.\nMeđutim, kako se maloljetnica kasnije povjerila svojoj majci, on ju je u automobilu prisilio na polni odnos.\nNakon što je ispričala majci šta se desilo, odlučile su se da slučaj prijave i policiji.


Kolinda: Moramo da podignemo ogradu na granici sa Srbijom!\nIPAK STIŽE žica\n- Od samog početka govorim: apsolutna kontrola i kontrola granice, za šta oružane snage i policija imaju mogućnosti i opremu, obrazložila je svoju odluku predsednica Hrvatske\nObjavljeno: 14.10.2015. 12:57h\nIzgleda da će se situacija sa Hrvatskom opet zakomplikovati. Predsednica ove zemlje Kolinda Grabar-Kitarović, izjavila je jutros da država na čijem je čelu mora da podigne ogradu na granici sa Srbijom.\nNASTAVLJA DA PROVOCIRA: Milanović Srbe nazvao VARVARIMA! (VIDEO)\n- Ne želim da se Hrvatska nađe u poziciji da uđe veći broj ljudi (izbeglica i migranata), a da se zatvore granice susednih država. Mislim da će u budućnosti biti potrebna nekakva ograda ili fizička prepreka. Ali nemojte to zvati žicom. Nemojte to upoređivati s jednom Srebrenicom ili s koncentracionim logorima - rekla je Kolinda Grabar Kitarović.\nNa pitanje hoće li Hrvatska morati da postavi ogradu na svoju granicu, hrvatska predsednica je odgovorila da bi "volela da se to izbegne", ali da ne vidi kako bi se u budućnosti zemlja mogla drugačije zaštititi.\n- Od samog početka govorim: apsolutna kontrola i kontrola granice, za šta Oružane snage i policija imaju mogućnosti i opremu - ponovila je predsednica izjave zbog kojih se ranije našla na udaru vlade levog centra premijera Zorana Milanovića.\nSrbijaHrvatskagranicaKolinda Grabar KitarovićOgradaMigranti


Viteški kamp u Surdulici od 16. do 26. avgusta - JuGmedia\nSvebor Saveza Srbije će na Vlasini, u blizini tamošnje pijace, od 16. do 26. avgusta održati Viteški kamp na kome će još jednom biti obavljena demonstracija viteških borilačkih veština. Za posetioce kampa će u subotu, 21. avgusta, u 18 časova, biti izvedene i sve srpske borilačke veštine od jahanja, preko streličarstva do viteških borbi.\nSvebor je srpska tradicionalna borilačka veština koja je odgovor borilačkim veštinama dalekog istoka.\nU sveboru je sažeto svenarodno znanje i umeće o borenu i preživljavanju u svim ravnima, od duhovne do fizičke.\nSrpske veštine borenja sačinjavaju sjedinjeni elementi izvornog narodnog tradicionalnog načina nadmetanja i borenja, sačuvanih metoda hajdučko – uskočkih borilačkih iskustava, te pastirske veštine borenja štapom, nožem i alatkama.


Trump ponovo kritikuje NFL zbog klečanje tokom himne\nAmerički predsjednik Donald Trump opet je u srijedu kritikovao ligu američkog fudbala NFL zbog igrača koji iz protesta kleče tokom intoniranja himne.\n"NFL je odlučila da ne neće primoravati igrače da stoje tokom izvođenja nacionalne himne. Potpuno nepoštovanje naše velike zemlje", naveo je Trump na Twitteru.\nBio je ovo Trumpov odgovor na godišnji sastanak NFL.\nVlasnici NFL klubova i igrači u utorak su na redovnom godišnjem zasijedanju lige razgovarali o spornim društvenim pitanjima, mada tema stajanja tokom himne nije bila centralna.\nKomesar NFL-a Roger Goodel (Rodžer Gudel) rekao je da vlasnici nijesu tražili od igrača da se obavežu da će stajati tokom intoniranja himne.\nTramp je prošlog mjeseca od vlasnika timova u NFL-u tražio da otpuste igrače koji tokom himne klečeći protestuju zbog policijske brutalnosti i rasne diskriminacije, što je naišlo na još veći protest igrača.\nSimboličan protest započeo je kvoterbek San Franciska Colin Kaepernick (Kolin Kapernik) prošle godine kada je kleknuo tokom himne iz protesta zbog odnosa prema Afroamerikancima.\nNjegov gest je slijedilo još nekoliko igrača američkog fudbala, da bi posle Trampovog poziva vlasnicima timova da ih otpuste, to uradilo više stotina igrača. U septembru su iz protesta na Trumpove uvrede i vlasnici i ostali igrači skazali solidarnost sa američkim igračima koji protestuju.\nIpak ove sezone niti jedan američki klub nije sklopio ugovor sa Colinom Kaepernickom nekadašnjim kvoterbekom "49-ke", a on je najavio tužbu protiv NFL.\nTrump je u jednom od svojih istupa u septembru nazvao Kaepernicka "kučkinim sinom" na šta mu je njegova majka, inače bjekinja, na Twitteru odgovorila: "Pretpostavljam da sam onda jedna ponosna kučka."


Prodajom limunade pomažu Nacionalno udruženje dece obolele od raka - NURDOR\nProdaja limunade i đumbirlade na novosadskom naselju Liman 3 kod Оsnovne škole “Žarko Zrenjanin” okupila je nekolicinu predškolaraca i osnovaca. Oni su se ovog leta udružili u humanitarnoj akciji prikupljanja novca za Nacionalno udruženje dece obolele od raka – NURDOR.\nZa to udruženje oni su do sada prikupili i donirali preko 30.000 dinara.\nŠtand sa limunadom i đumbirladom, kafa u termosu, kakao, kolačići, sok od nane, hladan čaj, deo je ponude na Limanu 3 kod Osnovne škole “Žarko Zrenjanin”, gde se svakog dana okupljaju drugari koji su odlučili da ovog leta malim koracima učine ovaj svet malo boljim i humanijim mestom i podsete sve nas na to da, kada se male ruke ujedine, nastaju velika dela.\nJednoglasno je odlučeno da će se sav sakupljen novac na Nurdorovom štandu, uplaćivati Nacionalnom udruženju dece obolele od raka, odnosno njihovim drugarima – malim – velikim herojima.\nProlaznici, komšije i roditelji kažu da im je u ovim toplim danima limunada i đumbirlada sa Nurdorovog štanda, pored okrepljenja, donela i veliku motivaciju da tim malim gestom svakodnevno učine jedno dobro delo.\nUkoliko još niste probali, svakog dana čekaju vas osveženja na štandu, uz sve mere zaštite od koronavirusa, na Limanu 3 kod Osnovne škole “Žarko Zrenjanin” od 16.30, pa do večernjih časova.\nSvakog dana mali humanitarci su na štandu sa svim svojim specijalitetima i pozivaju sve sugrađane da dođu i priključe se akciji.\nTags: NURDOR, prikupljanje novca


NS: Red vožnje i dežurstva za vreme praznika | Autobusi.NET\nObjavio: Luka Datum: 29.04.2015 Kategorija: Javni prevoz Objavite komentar\nAutobusi JGSP „Novi Sad“ 1, 2. i 3. maja saobraćaće po redu vožnje za praznike (nedeljni red vožnje). U četvrtak, 30. aprila, u popodnevnim i večernjim časovima po potrebi će većim bojem autobusa biti pojačavani redovni polasci na linijama koje gravitiraju ka Kameničkom parku i ostalim izletištima. U zavisnosti od potreba korisnika usluga prevoza i u petak, 1. maja, biće pojačavani redovni autobuski polasci kojima građani mogu da se prevezu do izletišta, dok će na liniji broj 7 saobraćati autobusi većeg kapaciteta.\nKiosci za prodaju markica radiće po sledećem rasporedu:\n– Neradan dan\n– Šafarikova ulica, Železnička stanica: 8 – 15 časova\n– Futoška pijaca: 6 – 20 časova\n– Futoška pijaca: 8 – 15 časova.\nSkraćena trasa linije broj 74\nZbog održavanja Fruškogorskog MTB maratona u nedelju, 3. maja 2015. godine, doći će do privremenog skraćenja trase linije 74 (Novi Sad – Popovica). Autobusi na navedenoj liniji u periodu od 8.30 do 10.00 časova saobraćaće do raskrsnice Fruškogorskog puta i Majdanske ulice (autobusko stajalište Budžak).\nGSP Novi Sad Novi Sad prvi maj red voznje za vreme praznika\nTagged with: GSP Novi Sad Novi Sad prvi maj red voznje za vreme praznika\nPrevious: Jubilarni 1001. Solarisov trolejbus\nNext: Red vožnje za vreme praznika u Nišu, Subotici i Kragujevcu


OBAVEŠTENJE JP EPS - LAJKOVAC NA DLANU\nSektor za odnose s javnošću JP EPS prosledio je redakcijama medija Obaveštenje u kome stoji, da je “EPS Distribucija” prestala da bude deo sistema EPS-a i da je Operator distributivnog sistema promenio ime u „Elektrodistribucija Srbije”.\nObaveštenje, koje stiglo na adresu portala lajkovacnadlanu.rs prenosimo u celosti:\n“Javno preduzeće „Elektroprivreda Srbije“ prenelo je na Republiku Srbiju, koju zastupa Vlada, celokupan osnivački i vlasnički udeo u Operatoru distributivnog sistema „EPS Distribuciji“, čime je „EPS Distribucija“ prestala da bude deo sistema EPS-a. Novim osnivačkim aktom Operator distributivnog sistema promenio je ime u „Elektrodistribucija Srbije“.\n“Elektroprivreda Srbije“ nastavlja da se bavi svojom osnovnom delatnošću proizvodnje električne energije i snabdevanja građana i privrede Srbije. U skladu sa zakonskim obavezama, posao distribucije električne energije od prenosnog sistema do krajnjih korisnika, izgradnje i održavanja distributivne mreže, čiji deo su i merni uređaji, priključivanja na mrežu i očitavanja brojila, kao i prekidi u napajanju električnom energijom, u potpunosti je odgovornost Operatora distributivnog sistema „Elektrodistribucije Srbije“.\nPostupkom prenosa udela EPS je ispunio obaveze iz Zaključka Vlade Srbije kojim su prihvaćeni izveštaj o potrebi sprovođenja aktivnosti za usklađivanje poslovanja Operatora distributivnog sistema sa Zakonom o javnim preduzećima i Zakonom o energetici i Plana za reorganizaciju „EPS Distribucije“.\nPromena vlasništva u „EPS Distribuciji“ upisana je 31. 12. 2020. godine rešenjem Agencije za privrede registre. Vlada Srbije donela je 28. januara 2021. godine odluku o izmenama osnivačkog akta „EPS Distribucije“ kojim je promenjeno ime ODS u „Elektrodistribucija Srbije“ i uređeno poslovanje operatora, na osnovu čega je 29. januara doneta odluka o osnivanju „Elektrodistribucije Srbije“ doo Beograd.“\nShodno tome, mediji se upućuju da se za sva pitanja u vezi sa distributivnim sistemom i za pitanja iz nadležnosti EPS-a mogu obratiti na dve odvojene adrese.


Prekinut skup Vuka Jeremića\nBeograd -- Debata o američkoj spoljnoj politici i ulozi SAD u savremenim međunarodnim odnosima koja se održava u Beogradu počela je\nMladići su se okrenuli prema novom američkom ambasadoru Kajlu Skotu i uzvikivali: "NATO fašisti, ovde vam nije mesto!" Nakon kraćeg incidenta, obezbeđenje je reagovalo i izvelo ih iz hotela u kojem se održava debata, a ispred ih je sačekala patrola policije. Grupa je trenutno na ispitivanju. “NATO ne čine fašisti. da bi ušao u NATO moraš da budeš demokrata”, odgovorio im je dekan elitne "Flečer" škole Džejms Stavridis. U sali se u trenutku incidenta nalazilo skoro hiljadu ljudi, među kojima je bio i broj dva ruske ambasade, kao i veliki broj istaknutih svetskih diplomata. Među gostima, ujedno i učesnicima debate, su američki politikolog Džozef Naj, zatim pomenuti Džejms Stavridis, predsednik vašingtonskog Centra za nove američke studije Ričard Fontejn i bivši poljski šef diplomatije i ministar odbrane Radoslav Sikorski. Povod za održavanje debate je izlazak 5. broja časopisa "Horizont", koji izdaje CIRSD. Na skupu je bilo više od 1.200 ljudi, a među njima i 20 ambasadora, poput ambasadora SAD i Nemačke. Skupu su prisustvovali i mnogi ljudi iz sveta politike i ekonomije među kojima i Mirko Cvetković, Dušan Petrović i Goran Pitić.\n« NIŠ: Nema porođaja bez venčanog lista? Vučić Hagu: Naučite da poštujete Srbiju, pa da nastavimo razgovore »


Folker Darko Lazić (29) često je na meti kritika zbog fizičkog izgleda. Ranije su mu mnogi zamerali što je imao višak kilograma, dok sada pojedini ističu da je mnogo smršao.\nDarko Lazić nekada\nDarko je, kako je odranije poznato, bio na operaciji smanjenja želuca, nakon koje se rešio više od 80 kilograma.\nSada je pred kamerama probavao svoju nekadašnju garderobu, u emisiji Ognjena Amidžića.\nOvo je nasmejalo mnoge, a kako je Lazić izgledao pogledajte na slikama koje su u okviru teksta.\nDarko je sa zadovoljstvom pokazao svima kolika je razlika u garderobi koju je nekad nosio i onoj koju sada ima na sebi.\n"Nisam ja bio pop, pa postao pevač - ZNALA JE SA KIM ULAZI U VEZU" Marina javno kritikovala Darka, pa je on burno reagovao\nDARKO LAZIĆ ISTETOVIRAO VRAT Zauvek će na sebi imati uspomenu na Šabana, Sinana i Džeja! Odmah se pohvalio\n"Mozak mu je kompletno oštećen, reanimirali su ga... Rekli su nam da budemo spremni na sve" Darko Lazić o TEŠKOM STANJU svog oca


SZO proglasila globalnu opasnost zbog novog korona virusa - Svet - Dnevni list Danas\nPočetna » Svet » SZO proglasila globalnu opasnost zbog novog korona virusa\n5Piše: Beta 30. januara 2020. 22.00 Izmenjeno: 22.54\n„Proglašavam epidemiju vanrednom situacijom za javno zdravlje na globalnom nivou“, rekao je direktor SZO Tedros Adhanom Gebrejesus na konferenciji za novinare u Ženevi.\n„Glavni razlog za ovo proglašenje nije zbog onoga što se dešava u Kini nego zbog onoga što se dešava u drugim zemljama“, dodao je on, prenosi Bi-Bi-Si (BBC).\nZa sada je od ovog virusa umrlo 170 ljudi u Kini.\nBilo je osam slučajeva inficiranja od čoveka na čoveka, u Nemačkoj, Japanu, Vijetnamu i SAD.\n„Iako je taj broj slučajeva (van Kine) relativno mali.. treba da delujemo zajedno da ograničimo širenje epidemije“, rekao je direktor SZO.\nOva UN agencija za zdravstvo definiše globalnu opasnost kao „vanredni događaj“ koji predstavlja rizik za druge zemlje i zahteva koordiniran međunarodni odgovor.\nGebrejesus je na konfernciji za novinare u Ženevi opisao ovaj oblik korona virusa kao „epidemiju bez presedana“ koja je imala „odgovor bez presedana“, prenosi BBC.\nKina je prvo obavestila SZO o slučajevima novog korona virusa u decembru. Do sada je u Kini prijavljeno više od 7.800 obolelih, uključujući 170 smrtnih slučajeva. Od tada je još 18 zemalja prijavilo da imaju slučajeve obolelih od ovog soja korona virusa i naučnici užurbano rade na tome da razumeju kako se virus širi i koliko je jak, prenosi AP.\nStručnjaci kažu da postoje znatni dokazi da se virus širi među ljudima u Kini i sa zabrinutošću su zabeležili slučajeve u drugim zemljama o prenosu virusa sa čoveka na čoveka.\nU Francuskoj je zaražen lekar koji je bio u kontaktu sa pacijentom koji je imao novi korona virus. Lekar se sada leči u izolovanoj sobi u bolnici u Parizu. Epidemiolozi su zabrinuti da širenje novog virusa sa pacijenata na zdravstvene radnike može da bude znak da se virus prilagođava prenosu preko ljudi.\n„SZO je čak protiv svake restrikcije putovanja“,rekao je on, prenosi Frans pres.\nProglašenje globalne opasnosti obično znači više novca i resursa ali takođe može da podstakne nervozne vlade da ograniče putovanja i trgovinu sa pogođenim zemljama. Tim proglasom se takođe obavezuju zemlje da daju podrobnije izveštaje o bolesti.\nU saopštenju odbor za hitna pitanja SZO je objasnio da restrikcije kretanja ljudi i dobara za vreme vanredne situacije za javno zdravlje mogu da budu „neefikasne“, da poremete raspodelu pomoći i imaju negativne efekte na privrede pogođenih zemalja. SZO proglašenjem globalne opasnosti ima prava da pita određene zemlje o restrikcijama putovanja koje su uveli ili planiraju da uvedu.\nProšle nedelje SZO je procenio da je suviše rano da se proglasi globalna vanredna situacija ali je pojava slučajeva prenosa infekcije među ljudima prevagnula da se to proglasi sada.\nKina je danas povećala broj umrlih na 170 a sve više zemalja prijavljuje da ima obolele, uključujući i neke koji su se zarazili širenjem bolesti lokalno. Stranci evakuisani iz najteže pogođene kineske oblasti se vraćaju kući na medicinske testove i čak izolaciju.\nZatvoren je železnički saobraćaj između dve zemlje izuzev za jedan voz koji povezuje Moskvu i Peking, ali vazdušni saobraćaj od Moskve do Pekinga se nastavlja, bar za sada. U Rusiji za sada nije prijavljen ni jedan slučaj novog virusa.\nKorona virus, SZO, vanredna situacija\nBice nam jasno kako se prenosi. Danas stigli nasi drzavljani iz Kine preko Dubaija, na aerodromu u Beogradu usli bez ikakve zdravstvene kontrole. Ma mi smo toliko ne ozbiljni i ne odgovorni da nas ni Bog ne moze prevaspitati.\n30. januara 2020. u 22.25\nrusija je zatvorila svoju granicu prema kini,čak je i mongolija to učinila.sami kinezi su u karantin stavili 100 miliona ljudi.kad nas pak stotine kineskih turista se nesmetano svakodnevno šeta oko hrama Svetog Save.Da li bi narušili odnose sa kinom ako bi takve ture bile zabranjenje dok ova pošast ne prođe? kakva smo mi banana država.nemamo nikakve resurse,lekare,medicinsko osoblje,opremu,lekove,smeštajne kapacitete u bolnicama.nemamo ni bolnice.klinički centar u beogradu je pretvoren u gradilište.biće gotov za dve,dve i po godine.i mi ćemo da se borimo protiv mutant virusa koji je i moćnu kinu potpuno paralisao?!\n30. januara 2020. u 22.49\nVucicu, sto ne odes malo da obidjes bratski kineski narod i pomognes u nevolji?\n31. januara 2020. u 00.00\nSva sreca, mi smo anti-globalisti i anti-vakcinasi…!!! Sto ukazuje da ce bojkot uspeti…sticajem okolnosti…


Indijan Vels dobio prve šampione za 2017. godinu - Sportskacentrala.com\nIndijan Vels dobio prve šampione za 2017. godinu19.03.2017 10:39hTurnir u Indijan Velsu dobio je prve šampione za 2017. godinu. U konkurenciji muških parova titulu su osvojili Radživ Ram i Rejven Klasen koji su na putu do finala savladali Novaka Đokovića i Viktora Troickog.\nŠesti nosioci su u finalu bili bolji od Lukaša Kubota i Felipea Mela rezultatom 2:1, po setovima 6:7, 6:4, 10:8, a meč je trajao jedan sat i 48 minuta. Zanimljivo je da su i u ženskoj konkurenciji trijumfovali šesti nosioci, Martina Hingis i Jung-Jan Čan, koje su u borbi za trofej savladale Lusi Hradecku i Katerinu Sinijakovu 2:0, po setovima 7:6, 6:2. Sjajnoj Švajcarkinji ovo je četvrta titula u Indijan Velsu - prvu je osvojila 1999. godine u singlu, potom je godinu dana kasnije trijumfovala u dublu sa Anom Kurnjikovom, a pre dve godine je osvojila šampionski pehar i sa Sanijom Mirzom. Ostalo je još da se odigraju dva finala, u ženskom singlu sastaće se Svetlana Kuznjecova i Jelena Vesnina, dok će se kod muškaraca za trofej boriti Rodžer Federer i Stanislas Vavrinka.


NASTUP „HORA SLAVISTA”: Na repertoaru srpske i ruske narodne pesme – Zrenjanin\nNASTUP „HORA SLAVISTA”: Na repertoaru srpske i ruske narodne pesme\n22/11/2019 27/11/2019 List Zrenjanin\nU Kulturnom centru, u nedelju, 24. novembra sa početkom od 20 časova nastupa „Hor slavista“. Na programu su ruske i srpske narodne pesme, lirske i ljubavne, pesme inspirisane narodnim običajima, pesme iz ratnih vremena kao i poznate kozačke kompozicije. U okviru programa, publika će imati priliku da čuje glasove ne samo iz raznih gradova Srbije, Republike Srpske već i iz dalekog Sibira.\nOvom prilikom „Hor slavista” upoznaće publiku sa svojim kolektivom koji već dvanaest godina neguje slovensku kulturu. Pesmom će voditi kroz istoriju srpsko-ruskog prijateljstva koje je posebno učvršćeno na teritoriji Vojvodine za vreme ruske emigracije.\n„Hor slavista“ osnovan je 2007. godine na Filološkom fakultetu, na katedri za Slavistiku na inicijativu lektora iz Moskve prof. Aleksandre Matrusove. Studentima slavistike vremenom su se, kao ljubitelji muzike slovenskih naroda, pridružili i studenti sa drugih fakulteta. Danas su to profesori stranih jezika, asistenti na fakultetima, prevodioci, i dalje aktivni članovi Udruženja „Hora slavista”\nDEVETI HORSKI FESTIVAL „SLOBODAN BURSAĆ” PROTEKAO U ZNAKU VELIKOG JUBILEJA\n← NARODNI MUZEJ ZRENJANIN: Izložba „Ptice i njihove porodice”\nOTVORENA HUMANITARNA PRODAJNA IZLOŽBA ROTARI KLUBA: Za obnovu biste Uroša Predića →


Radno vreme JKP Šumadija Kragujevac na Dan državnosti Republike Srbije - Glas Šumadije\nNaslovna > Grad > Radno vreme JKP Šumadija Kragujevac na Dan državnosti Republike Srbije\nRadno vreme JKP Šumadija Kragujevac na Dan državnosti Republike Srbije\n11/02/2022 11/02/2022 348Ostavi komentar na Radno vreme JKP Šumadija Kragujevac na Dan državnosti Republike Srbije\nPrema Zakonu o državnim i drugim praznicima („Službeni glasnik RS“, br. 43/01, 101/7 i 92/11), državni praznik Republike Srbije Sretenje – Dan državnosti Srbije praznuje se neradno 15. i 16. februara.\nRadno vreme u JKP Šumadija Kragujevac za vreme praznika je sledeće:\n• Sektor niskogradnje – dežurstvo Zimske službe po potrebi;\n• Sektor pijaca – sve pijace će raditi po redovnom radnom vremenu;\n• Sektor čistoće – radiće po ustaljenom planu i programu;\n• Sektor groblja – u utorak 15. i sredu 16. februara 2022. godine biće organizovano dežurstvo šalterskih radnika na Varoškom i Bozman groblju u periodu od 07:00 do 14:00 časova. Radnici na sahranjivanju radiće ukoliko bude zakazanih sahrana, a vozači, zaposleni na preuzimanju pokojnika, spremači pokojnika i portiri radiće po ustaljenom rasporedu;\n• Sektor parkinga – za vreme praznika neće se obavljati naplata parkiranja na otvorenim i zatvorenim parkiralištima, izuzev u javnoj garaži (ulica Kneza Miloša) koja radi od 00:00 do 24:00 sata. Služba za odnošenje i blokiranje nepropisno parkiranih vozila radiće u skladu sa potrebama saobraćajne policije i komunalne inspekcije;\n• Sektor javnog transporta putnika – za vreme praznika vozila javnog gradskog i prigradskog prevoza saobraćaće po redu vožnje za nedelju i državni praznik.\nRad dispečerske službe biće organizovan u periodu od 07:00 do 15:00\nTagovi: Dan državnosti JKP Šumadija Kragujevac radno vreme\nRadnički dočekuje Takovo za nastavak niza


► Forum žena SPS-a organizovao peticiju za zakon o socijalnom preduzetništvu\nForum žena Socijalističke partije Srbije (SPS) u Vojvodini danas je u Novom Sadu započeo prikupljanje potpisa za što hitnije usvajanje zakona o socijalnom preduzetništvu koji je već dve godine u skupštinskoj proceduri.\nKako je saopšteno, misija socijalnog preduzetništva je smanjenje nezaposlenosti, posebno u marginalizovanim grupama u koje spadaju i mladi do 30 godina bez kvalifikacije, deca palih boraca, mladi bez roditeljskog staranja, zaposleni koji su proglašeni za višak.\nZakon o socijalnom preduzetništvu pomogao bi i ženama žrtvama nasilja u porodici, samohranim roditeljima iz porodica u kojima niko nije zaposlen, kao i osobama s invaliditetom, Romima, dodaje se u saopštenju.\nPredsednica Foruma žena u Vojvodini Aleksandra Đanković rekla je da je peticija pokrenuta jer su sloboda, jednakost, socijalna pravda, solidarnost osnovne ideje SPS-a.\n"Za nas je pravo na rad prirodno pravo. Samo čovek koji radi i zarađuje oseća da je koristan društvu, da je ravnopravan član zajednice, onda je slobodan. Ovo je početak, nadamo se dobrom odzivu Novosađana, kao i u svim gradovima širom Srbije", rekla je Đanković.


PAKAO U SIRIJI: 300 poginulih, 500 ranjenih | Vesti Dana\nPAKAO U SIRIJI: 300 poginulih, 500 ranjenih\nGuta, Ženeva — Na alarmantno stanje u Guti, predgrađu Damaska, gde sirijske provladine snage napadaju pobunjenička uporišta upozorava i Crveni krst. CNN: Pomoć, nema lekova.\nGuta je pod napadima sa svih strana, ocenjuju svetski mediji koji navode da su tamošnji lekari primorani da koriste lekove kojima je istekao rok trajanja i da ponestaje vode. U međuvremenu, u tri dana napada, broj poginulih dostigao je 300.\nIstovremeno, povređeno je najmanje 500 ljudi i to samo od ponedeljka do utorka uveče, saopštilo je danas Sirijsko-američko medicinsko društvo (SAMD).\nMeđutim, iz grupe za praćenje događaja u Siriji „Damask Medija centar“ rekli su za Si-En-En da je danas prijavljeno još 45 žrtava u istočnoj Guti.\nIntenzivno bombardovanje istočne Gute proteklih nedelja, oblasti za koju Si-En-En navodi da je godinama pod opsadom režima Bašara al-Asada, izazvalo je osude širom sveta.\nOrganizacija za zaštitu ljudskih prava Amnesti internešnal tvrdi da su tamo pričinjeni „nepodnošljivi ratni zločini“ u „epskim razmerama“, dok je Dečji fond UN (Unicef) objavio prazno saopštenje, a u fusnoti je naveo da nema reči kojima bi opisao „patnju dece“.\nGeneralni sekretar Un Antonio Gutereš opisao je situaciju u istočnoj Guti kao „pakao na zemlji“. Skoro 400.000 ljudi zarobljeno je u istočnoj Guti, od kojih je mnogima potrebna humanitarna pomoć, upozoravaju Ujedinjene nacije.\nProteklih dana porodice su se povukle u improvizovana podzemna skoništa sa ograničenim pristupom hranom i vodom dok pokušavaju da se sklone od intenzivnog bombardovanja.\nKako navodi SAMD, 13 zdravstvenih objekata je bilo meta napada u ponedeljak i utorak. Od tih objekata, četiri su u potpunosti uništena, a dva su privremeno obustavila svoje aktivnosti. SAMD ističe da je izgubio tri zdravstvena radnika u napadima.\nMeđunarodni Crveni krst (ICRC) pozvao je da im se omogući pristup povređenima.\n„Međunarodni odbor Crvenog krsta poziva na uzdržanost i pristup povređenima nakon smrtonosne eskalacije sukoba proteklih dana kod Damaska“, navodi se u saopštenju tog odbora.\nU saopštenju se upozorava da medicinsko osoblje u istočnoj Guti ne može da izađe na kraj s velikim brojem povređenih, preneo je Tass. „Ta oblast nema dovoljno lekova i zaliha, naročito nakon što je prijavljeno da su u sukobima pogođeni zdravstveni objekti“, navodi se u saopštenju.\nŠef delegacije Međunarodnog odbora Crvenog krsta u Siriji Marijane Gaser upozorila je da će sukobi najverovatnije izazvati „još patnji u narednim danima i nedeljama“, te poručila da je timovima ICRC potrebno dozvoliti da uđu u istočnu Gutu i pruže pomoć ranjenima. Prema njenim rečima, povredjeni umiru, jer ne mogu da dobiju pomoć na vreme.\n„U pojedinim područjima Gute, cele porodice nemaju bezbedno mesto gde mogu da odu. S druge strane fronta, ljudi u Damasku su u stalnom strahu da će njivova deca biti na meti minobacača. To je ludilo i ono mora da prestane. Civili ne smeju biti meta“, poručila je ona.\nHAOS U CRNOJ GORI: Samoubica bacio bombu na ambasadu SAD!


Izgradnja hidroelektrana u Republici Srpskoj | Istinomjer\n30. Jula 2018.\t Selma Ašćerić\nMinistar industrije, rudarstva i energetike Republike Srpske, Petar Đokić najavio je u maju ove godine da bi već krajem juna mogla da bude određena lokacija na kojoj će zajedničkim snagama Republika Srpska i Republika Srbija graditi jednu, od ukupno tri najavljene hidroelektrane.\nResorni ministar, Petar Đokić nakon razgovora sa predsjednikom Srbije, Aleksandrom Vučićem i premijerkom Anom Brnabić o realizaciji zajedničkih projekata u Republici Srpskoj, najavio je da bi već krajem juna ove godine mogla da bude određena lokacija za jednu od tri hidroelektrane, koje će zajednički graditi Republika Srpska i Srbija.\nTreba slijediti tu inicijativu i spremnost Srbije da se ozbiljnije upusti u razvoj energetike u Srpskoj.\nNadam se da nas neke administrativne aktivnosti, kroz koje moramo da prođemo u tom procesu, neće zaustaviti, pa da se to ne desi tokom ljetnih mjeseci. Vlada Republike Srpske učinila je sve da počne izgradnja ovog kapitalnog energetskog objekta.\n(Petar Đokić, 04.05.2018.)\nObzirom da do kraja juna nije saopšteno na kojoj će se lokaciji graditi jedna od hidroelektrana, Istinomjer je pitao resorno ministarstvo da li je određene lokacija, te koji su predviđeni rokovi za početak i završetak gradnje hidroelektrana. Međutim, do danas nismo dobili nikakav odgovor.\nPodsjećamo, početkom ove godine ministar industrije, energetike i rudarstva RS, Petar Đokić najavio je da će ove godine početi i izgradnja Hidroelektrane “Buk Bijela”, koja bi, prema procjenama, trebalo da košta oko 400 miliona KM i koja bi trebala 100% biti u vlasništu Republike Srpske, odnosno kompanije “Elektroprivreda Republike Srpske”.\nHidroelektrana ‘Buk Bijela’ je najvažniji objekat čiju ćemo izgradnju početi u ovoj godini.\nPo okončanju tih procedura, koje mogu da traju u narednih mjesec i po, do dva, možemo ući u zaključenje ugovora i realizaciju hidroelektrane. Kineski partneri su veoma operativni, oni su dali ponudu da bi nakon zaključenja ugovora mogli najkasnije u roku od dva mjeseca da započnu izvođenje radova. To znači da bismo, ako sve bude išlo predviđenom dinamikom, najkasnije do polovine godine imali u fazi izgradnje Hidroelektranu “Buk Bijela”.\nPočetkom maja ove godine, u svom govoru na panelu “Prirodna bogatstva u funkciji ravnomjernog i regionalnog razvoja”, ministar Đokić najavljujući izgradnju još tri hidroelektrane, rekao je da je sasvim blizu i “postizanje konačnog dogovora da tokom ljeta počne izgradnja hidroelektrane Buk Bijela”.\nPrva polovina godine je prošla, a hidroelektrana “Buk Bijela” nije počela da se gradi. Nedavno je tek osnovano elektroenergetsko preduzeće – „Hidroelektrane Buk Bijela“ koje bi trebalo biti implmentator ovog projekta. Međutim, i dalje je neizvjesno kada će početi gradnja HE “Buk Bijela”.\nDo kraja mandata aktuelne Vlade RS ostalo je još vrlo malo vremena, i već sada je izvjesno da će obećanja koja se tiču izgradnje hidroelektrana ostati neispunjena. Ovaj put ministar Đokić, za svoje obećanja o određivanju lokacije, te početak izgradnje HE “Buk Bijela” dobija ocjenu neispunjeno.


UV indikatori u osnovnim školama | odgovornoposlovanje.rs\nEdukacija Vesti Životna sredina\nBeograd, 1. jul 2020. godine – U dve osnovne škole u Beogradu, “Boško Palkovljević Pinki” u Batajnici i “Borislav Pekić” na Novom Beogradu, postavljeni su UV indikatori, koje su ove škole osvojile na konkursu “Dva lica sunca”. Specijalne merače za trenutno očitavanje intenziteta sunčevog zračenja, pored ove dve škole, ove godine je na konkursu osvojilo još 18 škola širom Srbije. Većina UV indikatora je već postavljena, a ostali će biti postavljeni u narednom periodu.\nKonkurs “Dva lica sunca” sprovodi se dve godine u okviru kampanje “Zaštita za sve” koju sprovode Eucerin Srbija i Fond B92, uz podršku Ministarstva zdravlja i Ministarstva prosvete, nauke i tehnološkog razvoja Republike Srbije. U toku tog perioda, UV indikatore je dobilo ukupno 46 škola u Srbiji. Zahvaljujući UV indikatorima postavljenim na ulaz u školu, deca, ali i građani, u svakom trenutku mogu da vide jačinu UV zračenja, saznaju na koji način bi trebalo da se zaštite od negativnog uticaja sunca i tako sačuvaju svoje zdravlje.\n„Cilj ove društveno odgovorne kampanje je da odgovorno ponašanje na suncu postane deo zdravih životnih navika, posebno dece. Deca mnogo više vremena provode napolju nego odrasli, a njihova koža je osetljivija na negativne uticaje sunca. Zato je važno da se sa edukacijom o odgovornom ponašanju na suncu počne u predškolskom i ranoškolskom uzrastu,“ objašnjava Nada Miletić Nevajda iz Eucerin Srbija.\nDeo kampanje „Zaštita za sve”, koja se sprovodi već tri godine kao nastavak prethodne kampanje za prevenciju raka kože„Pregled za sve”, je i edukacija o odgovornom ponašanju na suncu za učitelje. Edukaciju, koja je online dostupna na sajtu Ministarstva prosvete, do sada je prošlo više od 1000 učitelja iz preko dvestotine gradova u Srbiji. Učitelji su na taj način dobili saznanja i usvojili metode na osnovu kojih deci prenose informacije o potencijalno negativnim uticajima sunca i odgovornom ponašanju na suncu.\nFotografija: Aleksandar Anđić


Bevanda, Turković i Borrell saglasni da će put u EU doprinijeti boljem životu građana BiH | Trend Radio Velika Kladuša\nBevanda, Turković i Borrell saglasni da će put u EU doprinijeti boljem životu građana BiH\nZamjenici predsjedavajućeg Vijeća ministara BiH, ministar finansija i trezora Vjekoslav Bevanda i ministrica vanjskih poslova Bisera Turković, primili su danas potpredsjednika Evropske komisije i visokog predstavnika za vanjsku i sigurnosnu politiku Evropske unije (EU) Josepa Borrella.\nRazgovarali su o evropskoj perspektivi BiH, 25 godina nakon potpisivanja Dejtonskog mirovnog sporazuma.\nMinistar Bevanda, u svojstvu šefa izaslanstva Vijeća ministara BiH, zahvalio je Borrellu na posjeti, koja je uspješno realizirana u vrijeme pandemije i teškoća s kojima se suočio cijeli svijet.\nTokom današnjeg sastanka posvećena je posebna pažnja na obaveze koje BiH ima u procesu ispunjavanja uslova za prijem u EU i ispunjavanju 14 prioriteta iz Akcijskog plana iz Mišljenja Evropske komisije.\nMinistar Bevanda naglasio je da u procesu evropskih integracija moraju sudjelovati sve razine vlasti sukladno ustavnom uređenju jer će tako uspjeh biti zagarantovan, zbog čega u BiH i postoji mehanizam koordinacije u procesu pridruživanju EU-u.\nMinistar Bevanda istaknuo je da je svima jasno kako je nužno ubrzati reforme na evropskom putu te da svi u BiH trebaju preuzeti odgovornost za svoj dio obaveza, uz puno poštovanje Ustava i važećih zakona.\nMinistrica Bisera Turković je zahvalila Evropskoj uniji na sveukupnoj dosadašnjoj pomoći, istaknuvši i iznimno važnom odluku EU da omogući pristup Bosni i Hercegovini instrumentima i inicijativama dostupnim državama članicama u okviru borbe protiv pandemije COVID-19.\nPrema riječima ministrice Turković, evropska perspektiva je ključni prioritet Bosne i Hercegovine i potrebno je održavati stalnu komunikaciju s institucijama EU o važnim ciljevima koje treba postići. Naglasila je da je BiH opterećena problemom ilegalnih\nmigracija i dodala da se očekuje puna podršku EU-a za rješavanje migrantske krize.\nVisoki predstavnika za vanjsku i sigurnosnu politku Evropske unije Josep Borrell je rekao da očekuje da Vijeće ministara ostane posvećeno provođenju reformi koje će zemlji omogućiti da napreduje ka EU, te pozvao institucije BiH da pojačaju dinamiku\nprovođenja reformi na evropskom putu.\nSastanku su prisustvovali izaslanik predsjedavajućeg Vijeća ministara BiH Zorana Tegeltije Milorad Đurđević i šef Delegacije EU-a i specijalni predstavnik Evropske unije u BiH ambasador Johann Sattler.


JKP "Mediana" Niš - DEZINFIKOVANA GLAVNA AUTOBUSKA STANICA\nDatum poslednje izmene 11 Maj 2020\nU skladu sa zakljucima Vlade Republike Srbije i u skladu sa merama Gradskog štaba za vanredne situacije otvorene su sve linije gradskog i prigradskog prevoza, a počela je da radi i prigradska autobuska stanica. Kako bi osigurali sigurnost građana u doba korone JKP „Mediana“ je u toku noći i juče dezinfikovala sve prigradske i gradske autobuske stanice.\n„Dezinfikovana je glavna autobuska stanica kao i sve autobuske stanice na teritoriji grada ali i u Brzom Brodu, Ledenoj steni, Novom selu, Branku Bjegoviću i drugim naseljima“, kaže Dragoslav Pavlović, direktor JKP „Mediana“.\n„Potrudili smo se da sve autobuske stanice budu dezinfikovane jer je važno da građani, kada krenu da koriste gradski i prigradski prevoz, budu bezbedni i da se osećaju sigurno“.\nDo sada je na dezinfekciju javnih gradskih površina potrošeno 1961 tona dezifecijensa rastvorenog u vodi što je impozantna količina, dodaje Pavlović.\n„Intenzivno samo radili prethodnih nedelja i potrudili se da građani budu bezbedni kada izađu na ulice i na mestima okupljanja“, ističe Pavlović.\n„Gradski prevoz je sada lokacija povećanog rizika i zato je važno da dezenfikaciju ne uradimo samo jednom. Dezinfikovaćemo autobuska stajališta najmanje dva puta nedeljno, a pojedine lokacije koje se koriste češće i gde imamo veću koncentraciju putnika biće i češće dezinfikovane“, naglasio je Pavlović.\nOn je dodao da je JKP „Mediana“ svako veče dezinfikuje i dečiji mobilijar u parkovima i na ostalim mestima u gradu.\nVi ste ovde: Početak Vesti Najnovije vesti DEZINFIKOVANA GLAVNA AUTOBUSKA STANICA


Ministar Adil Osmanović svjedočio o optuženom: Džananović je dobar menadžer, a i dugogodišnji je član SDA | BL!N Magazin\nMinistar Adil Osmanović svjedočio o optuženom: Džananović je dobar menadžer, a i dugogodišnji je član SDA\nHronika 03.09.18, 17:32h\nTokom unakrsnog ispitivanja, Džananovićeva advokatica Vasvija Vidović svjedoku je predočila dokumente u kojima je navedeno da Škalju kao kandidata predlaže Nurkanović, čiji potpis i stoji u tim dokumentima\nSaslušanjem svjedoka Tužilaštva KS-a danas u Općinskom suđenju u Sarajevu nastavljeno suđenje optuženima za zloupotrebe pri zapošljavanju u javna preduzeća.\nU nastavku suđenja za zloupotrebe pri zapošljavanju u javnim preduzećima danas su u Općinskom sudu u Sarajevu saslušani svjedoci Tužilaštva KS-a Senad Salkić iz Tuzle, izvršni direktor za kapitalne investicije u Elektroprivredi BiH, te državni ministar civilnih poslova Adil Osmanović.\nPoteškoće u zapošljavanju\nSvjedok Salkić potvrdio je da poznaje optuženog Eseda Džananovića iz uprave preduzeća.\n"Stručno je radio svoj posao i imali smo profesionalan odnos", kazao je Salkić, te dodao da Džananović nikada na njega nije vršio pritisak da nekoga zaposli.\nOdgovarajući na pitanja tužiteljice Nermine Kulenović svjedok je kazao da su se s vremena na vrijeme javljale nesuglasice između Džananovića sa direktorima podružnica Elektrodistribucije u Tuzli i Bihaću.\nDirektor podružnice Elektrodistribucije u Tuzli u to vrijeme bio je Mahir Nurkanović, protiv kojeg se u Općinskom sudu u Tuzli vodi postupak zbog zloupotrebe položaja za primanje u radni odnos po drugom konkursu. Inače, Nurkanović je bio svjedok i u ovom predmetu u kojem su pored Džananovića optuženi još i Amir Zukić, Safet Bibić, Nedžad i Senad Trako, Ramiz Karavdić i Asim Sarajlić.\nSvjedok Salkić tvrdi da je za ime Amela Škalje prvi put čuo u ljeto 2016. godine, na sastanku u Džananovićevom kabinetu, na kojem je još bio i Nurkanović.\n"Ono što je po meni bio problem jeste da je direktor Nurkanović imao određene poteškoće za prijem tog momka, da ima otpore u lokalnoj sredini u Tuzli", ispričao je Salkić, te dodao da je Nurkanović govorio da Mirsad Kukić traži da se prime kandidati iz Tuzlanskog kantona, a da Škaljo nije iz TK.\nTokom unakrsnog ispitivanja, Džananovićeva advokatica Vasvija Vidović svjedoku je predočila dokumente u kojima je navedeno da Škalju kao kandidata predlaže Nurkanović, čiji potpis i stoji u tim dokumentima.\nSvjedok je priznao da prvi put vidi tu dokumentaciju, na šta je advokatica utvrdila da "svjedoči o nečemu o čemu nema saznanja".\nAdil Osmanović bio je zamjenik predsjednika Kadrovske komisije SDA, koja je 2016. predlagala kandidate za direktore u javnim preduzećima u FBiH. Ova stranka je, u Elektroprivredi BiH, imala četiri značajne direktorske funkcije.\nSvjedok je naglasio da kadrovska komisija samo predlaže kandidate i da stranka nema uticaja na konkursnu proceduru. Znalo se desiti, kaže, da predložene osobe nisu prošle konkursnu proceduru.\n"Prijedlog Kantonalnog odbora SDA Sarajevo za izvršnog direktora Elektrodistribucije bio je Džananović, dok je prijedlog iz Tuzle za tu poziciju bio Almir Andelija", ispričao je Osmanović, istovremeno naglašavajući da su osim stručnosti kandidata vodili i računa o regionalnoj zastupljenosti.\nU to vrijeme Kukić, koji je bio predsjednik Kantonalnog odbora SDA Tuzla, sve karte je stavio na Nevada Ikanovića, a Osmanović je mišljenja da je Andelija bio predložen samo forme radi. Inače, Ikanović je na kraju predložen za izvršnog direktora za razvoj u EPBiH.\nOdgovarajući na pitanja odbrane, Osmanović je naglasio da Zukić nije bio član kadrovske komisije i da nije uticao da se Džananović primi na mjesto izvršnog direktora.\nAdvokatica Vidović pitala je svjedoka da li je uopšte osobi poput Džananovića, pored iskustva i dugogodišnjeg članstva u SDA, bilo potrebno ičije lobiranje, na šta je Osmanović odgovorio da nije, te da je Džananović bio dobar menadžer i inženjer.\n#Senad Salkić #adil osmanović #zapošljavanje #elektroprivreda #amir zukić #sda #suđenje #korupcija #Esed Džananović #Mahir Nurkanović


Objavljena preliminarna lista startup firmi koje će podržati Ministarstvo privrede KS - Klix.ba\nPodrška mladima Objavljena preliminarna lista startup firmi koje će podržati Ministarstvo privrede KS\nObjavljena preliminarna lista startup firmi koje će podržati Ministarstvo privrede KS\n9.10.2019. u 13:30\nUNDP Služba za zapošljavanje KS Ministarstvo privrede KS Startup Haris Bašić\nMinistarstvo privrede KS, tačnije Komisija za odabir korisnika grant sheme "Razvoj preduzetništva i podrška pokretanju novih startup kompanija na području KS", imenovana od ministra Harisa Bašića, objavila je preliminarnu rang listu od 80 odabranih kandidata za učešće u višednevnom preduzetničkom trening programu, a potom i u drugim aktivnostima podrške, savjetodavne i finansijske.\nListu možete pogledati i preuzeti na ovom linku.\nNaime, Ministarstvo privrede je, u saradnji sa projektom "Boljom upravom do bržeg ekonomskog rasta (EGG)", finansiranim od Vlade Kraljevine Norveške i implementiranim od UNDP-a BiH te uz učešće JU Služba za zapošljavanje KS, raspisalo Javni poziv za učešće u programu koji za cilj ima pružanje sistemske podrške mladima do 35 godina starosti da pokrenu i razviju vlastite biznise.\nNa Javni poziv, koji je intenzivno promovisan putem društvenih mreža i održavanjem info sesija, prijavilo se 156 aplikanata. Njih 111 ispunilo je uslove tražene javnim pozivom i sa svima su održani intervjui. Na osnovu kriterija za vrednovanje i bodovanje prijava, propisanih javnim pozivom, Komisija je jednoglasnom odlukom predložila listu od 80 kandidata za učešće u specijalističkom višednevnom preduzetničkom trening programu. Od navedenih 80 polaznika, bit će izabrano njih 55 kojima će biti pružena značajna finansijska i savjetodavna podrška.\nKomisija za odabir korisnika sastavljena je od sedam članova, od čega su po dva predstavnika Ministarstva privrede KS i UNDP-a, te po jedan predstavnik Službe za zapošljavanje KS i Ureda za borbu protiv korupcije KS te nezavisni ekonomski stručnjak.\nMinistarstvo je za ovaj program izdvojilo 850.000 KM i ova sredstva će isključivo biti utrošena na dodjelu bespovratnih sredstava za 55 uspješnih polaznika trening programa. UNDP projekt EGG sufinansira s iznosom od 150.000 KM za troškove specijalističkog trening programa, te mentoringa u trajanju od 12 mjeseci. JU Služba za zapošljavanje KS izdvaja 396.000 KM, čime će odabranim korisnicima sufinansirati dio troškova doprinosa na plate tokom prve godine poslovanja u iznosu od po 600 KM mjesečno.\nPodnosiocima prijava koji su zadovoljili formalno-pravne uslove, ali su odbijeni zbog ograničenih sredstava ili slabijeg kvaliteta projekta (poslovne ideje) s kojim su aplicirali, Ministarstvo će, na njihov pismeni zahtjev, dostaviti obrazloženje razloga zbog kojih nisu uvršteni na preliminarnu rang listu. Rok za podnošenje pisanog zahtjeva za obrazloženje je osam dana od dana objave rang-liste na Oglasnoj ploči KS, saopćila je Press služba KS.\nU Sarajevu otvoren prvi Startup studio u regionu\n18.10.2019. u 13:25\nVlada KS podijelila grantove od 1,3 miliona KM: Pročitajte koliko je ko dobio\n14.10.2019. u 13:05\nAccelerator Lab u Sarajevu: BiH dobila "laboratoriju razvoja", a samo su dvije u Evropi\n10.10.2019. u 20:11


Real demolirao Fenerbahče u Istanbulu (VIDEO) - SPORTSKI ŽURNAL\nOlimpijakos sa desetoricom bolji od Asvela, Alba slavila u Rusiji\nU dramatičnoj završnici Alba je slavila u Sankt Peterburgu 83:81 protiv Zenita. Martin Hermanson postigao je 24 poena za pobednički tim, Rokas Gidraitis dodao je 14. Vil Tomas sa 19 i Ostin Holins sa 15 najeikasniji u Zenitu.\nOlimpijakos je sa samo deset igrača u Atini pobedio Asvel 77:68. Nikola Milutinov postigao je 9 poena za crveno-bele, Vezenkov je postigao 15, Elis 13, Printezis i Boldvin po 11. Kahudi sa 14 i Tejlos sa 12 najbolji u timu iz Vilerbana.\nReal je u Istanbulu razbio Fenerbahče 94:65, Kerol je ubacio 20, Tavares 16, Tomkins 14, Miki 12 poena. U ekipi trenera Željka Obradovića najefikasniji De Kolo sa 21, Jan Veseli je dodao 16, Nikola Kalinić devet uz četiri skoka.\nVladimir Micov je ubaco 15 poena, time je prebacio kotu od 1.000 poena postignutih u dresu Milana, ali sve je to bilo malo, Himki je slavio u gradu mode 78:69. Aleksej Šved je postigao 18 poena za ruski tim, Jonas Jerebko 16, Stefan Jović dodao je 10 uz dva skoka i tri asistencije. Serhio Rodrigez dao je 18 za Armani.\nSemafor 25. kola Evrolige:\nZenit - Alba 81:83 (25:15, 17:23, 22:20, 17:25)\nOlimpijakos - Asvel 77:68 (20:21, 23:12, 18:17, 16:18)\nMilano - Himki 69:78 (16:21, 22:18, 13:20, 18:19)\nBaskonija - Žalgiris 60:74 (17:13, 18:17, 10:21, 15:23)\n19.00: Crvena zvezda - CSKA Moskva\n20.30: Bajern - Efes\n20.30: Panatinaikos - Barselona\n21.00: Valensija - Makabi\nŽeljko Pavlović · 20 februar, 2020 21:52\nNapred Himki i Makabi.\nPd · 21 februar, 2020 06:01\nA kupili su mu sve sto je pozeleo


Srednjobosanski kanton nagrađen sa 100.000 dolara za realizaciju razvojnih projekata - Vlada SBK - KSB\nProjekt integriranog lokalnog razvoja (ILDP) pruža podršku jedinicama lokalne samouprave i kantonima u uvođenju i primjeni sistemskoga pristupa planiranju i upravljanju razvojem. Ovaj projekt je pokrenut kao zajednička inicijativa Vlade Švicarske i UNDP-a u Bosni i Hercegovini. Cilj projekta je usklađivanje integriranog i inkluzivnog strateškoga planiranja na lokalnom nivou. ILDP pruža značajan doprinos u standardizaciji strateških načina planiranja, razvoja i kreiranja, ali i implementacije strategija razvoja. ILDP proces planiranja je korišten i na kantonalnom nivou, tako je svim kantonima (10 kantona) pružena podrška u izradi kantonalnih strategija razvoja.\nILDP projekt svake godine provodi procjenu kapaciteta partnerskih kantona, kako bi se ocijenio njihov napredak u provođenju procesa upravljanja razvojem. Kroz finansijske mehanizme, ILDP projekt pruža podršku lokalnom razvoju, osiguravajući dodatna sredstva za realizaciju razvojnih prioriteta koji istovremeno doprinose realizaciji strateških ciljeva kantona.\nNa osnovu analiza i procjena kapaciteta kantona, ILDP projekt dodjeljuje nagrade iz Fonda za poticaj razvoju onim kantonima koji ostvare najbolje rezultate u napretku provođenja procesa upravljanja razvojem. Projektni odbor ILDP-a, u čijem sastavu su predstavnici Ministarstva za ljudska prava i izbjeglice Bosne i Hercegovine, Federalnog ministarstva pravde, Ministarstva uprave i lokalne samouprave Republike Srpske, saveza općina i gradova Federacije Bosne i Hercegovine i Republike Srpske te predstavnici Ambasade Švicarske i UNDP-a u BiH, donosi konačnu potvrdu rezultata obavljene procjene.\nPrema rezultatima obavljene procjene kapaciteta za upravljanje razvojem kantona za 2018. godinu, Srednjobosanski kanton je ostvario drugo mjesto u kategoriji uspostavljenosti sistema upravljanja razvojem, te osvojio nagradu za najveći rast indeksa kapaciteta za planiranje i upravljanje razvojem, u iznosu od 80.000,00 USD, dok je Tuzlanski kanton bio prvoplasirani u ovoj kategoriji.\nZa 2019. godinu, prema rezultatima procjene kapaciteta za upravljanje razvojem kantona, prvu nagradu, u iznosu od 100.000,00 USD, Upravni odbor ILDP-a dodijelio je Srednjobosanskom kantonu koji je ostvario značajan napredak u uspostavi efikasnog sistema upravljanja razvojem koji se bazira na provedbi implementacije Strategije razvoja Srednjobosanskog kantona, dok je na drugom mjestu u ovoj kategoriji nagradu dobio Zapadnohercegovački kanton.\nSrednjobosanski kanton je jedini kanton u Federaciji Bosne i Hercegovine koji je u protekle dvije godine ostvario značajne rezultate u rastu indeksa kapaciteta za planiranje i upravljanje razvojem i osvojio nagrade za prvo i drugo mjesto u kategoriji uspostavljenosti sistema planiranja i upravljanja razvojem.\nUred za evropske integracije, fondove, odnose s javnošću i kvalitet prema međunarodnom standardu Srednjobosanskog kantona je, uz podršku Projekta integriranog lokalnog razvoja, radio na izradi i provedbi Strategije razvoja Srednjobosanskog kantona za period 2016.–2020, na čemu se i temelje dosadašnje procjene i dodijeljene nagrade.\nUred je, odlukom Vlade Srednjobosanskog kantona, dobio saglasnost da pristupi izradi nove strategije razvoja za period 2021.—2027. godine. Strategija razvoja Srednjobosanskog kantona je ključni strateškoplanski dokument koji potiče i usmjerava budući rast i razvoj Kantona. Bitno je naglasiti da Strategija razvoja obuhvata i listu prioritetnih mjera u svakom sektoru, a koje omogućavaju ostvarenje postavljenih ciljeva provođenjem operativnih aktivnosti, čime se stvara osnova za sveukupnu implementaciju Strategije razvoja.\n» Potpredsjednica Federacije Bosne i Hercegovine Melika Mahmutbegović posjetila Srednjobosanski kanton\n» Predstavljen softverski paket OWIS prilagođen procesima u javnoj upravi


Vesti online / Vesti / Svet / "Amerika ugrožava živote ruskih vojnika"\n"Amerika ugrožava živote ruskih vojnika"\nRuskim vojnicima u Siriji SAD organizuju provokacije opasne po život, izjavio je u intervjuu za list "Aš Šark el Ausat" šef ruske diplomatije Sergej Lavrov. On je izrazio zabrinutost zbog „taktike polumera“ koju koriste SAD i njihovi saveznici u Siriji.\n- Ako se primenjuju ’dvojni standardi‘, teroristi dele na ’loše‘ i ’ne tako loše‘, uteruju u koaliciju prema političkim motivima, zaboravljaju, po potrebi, sankcije SB UN tokom svojih aktivnosti, o efikasnosti antiterorističke borbe je teško govoriti. Vazdušno-kosmičke snage Rusije i sirijska vojska ’zasipaju‘ ID - saopštio je Lavrov.\n* Rusija: Ne ometajte borbu protiv terorista u Siriji, reagovaćemo!\n* Pentagon strahuje od napada: Amerika "pažljivo prati" ruske vojnike u Siriji\nPrema rečima ministra, ruska strana ima veliki broj pitanja za američke snage u Siriji.\n- Te, navodno, slučajno gađaju sirijske vojske, nakon čega ID ide u ofanzivu, te ’huškaju‘ druge teroriste na strateški važne punktove, gde je uspostavljena zakonita vlast Damaska, te protiv naših vojnika vrše smrtno opasne provokacije. Ističem i mnogobrojna slučajna gađanja po civilnim objektima, koja za posledicu imaju pogibiju civila - ukazao je on.\nLavrov je naglasio da je sa tačke gledišta međunarodnog prava koalicija na čeku sa SAD nezakonito u Siriji.\n- Neću ići u detalje, ali treba polaziti od toga da je koalicija, sa tačke gledišta Sirijaca i međunarodnog prava, nezvani gost u Siriji. I vlasti Sirije pokazuju strpljenje sve dok su akcije koalicije usmerene na borbu protiv terorizma na teritoriji te zemlje - saopštio je on.\nPrema rečima ruskog ministra, učešće Rusije u borbi protiv terorista ID-a je usmereno ne samo na osiguranje nacionalne bezbednosti Rusije, već i na jačanje globalne i regionalne stabilnosti.\n- Terorizam na Bliskom istoku i Severnoj Africi ne može . U to smo sigurni se iskoreniti samo vojnim metodama. Prednost naše politike je u tome što ona nema za cilj izvlačenje neke koristi i nema ’duplo dno - rekao je on.\nSVET Lavrov: Jednostrane akcije SAD su razbesnele Tursku\nSVET Lavrov: Sirija ima pravo da istera "teroriste" iz Idliba\nSreda 04.10.2017. 20:32\nAmerički provokatori svugde i na svakom mestu.A šta će biti ako se provokacija protumači kao ozbiljan izazov.


Domaća struka podržala Vladin program prekvalifikacije u IT juniore\nPodsećanja radi, Vlada Republike Srbije je krajem decembra usvojila “Predlog za unapređenje IT sektora u Srbiji” koji predviđa niz mera za podršku prekvalifikaciji u IT sektoru, razvoju formalnog obrazovanja iz ove oblasti, kao i stvaranju dobrog poslovnog ambijenta za IT kompanije, startape, te mala i srednja preduzeća. Tim povodom kompanija Infostud je u saradnji sa Vladom Republike Srbije sprovela istraživanje o potrebi domaćih tehnoloških kompanija za zapošljavanjem IT juniora.\nAnketa je sprovedena na uzorku od 118 kompanija koje danas u značajnoj meri zapošljavaju IT kadrove na teritoriji Republike Srbije, dok brojke pokazuju da ispitanici i dalje teško dolaze do kvalitetnih kadrova. Jedna od prvih tačaka predloga unapređenja jeste sprovođenje svojevrsnog programa prekvalifikacija pojedinaca koji bi zaposlenje mogli da pronađu u tehnološkom sektoru kao IT juniori – programeri početnici.\nRezultati istraživanja u protekle tri godine pokazali su značajan porast u zapošljavanju mladih programera, dok 118 anketiranih kompanija planira u 2017. godini zapošljavanje još skoro hiljadu novih zaposlenih. Gotovo svi ispitanici (95% njih) su se izjasnili da imaju poteškoća sa pronalaženjem kvalitetnog kadra, dok je za 4% taj proces gotovo nemoguć.\nŠtaviše, oko 60% anketiranih kompanija u protekloj godini imalo je program stručne prakse, nakon koga su gotovo sve zaposlile izvestan broj praktikanata. Skoro polovina anketiranih kompanija plaćala je praktikantima mesečnu nadoknadu koja je u proseku iznosila oko 25.000 dinara. Statistika je tako pokazala da najveća potreba vlada za web programerima i programerima aplikacija, gde se najviše traži poznavanje programskih jezika kao što su Java Script, Java, C#, PHP i MS SQL i alata kao što su Photoshop i Unity.\nUprkos velikom deficitu programera, koji se između ostalog ogleda i ovoj anketi, Vlada Srbije, preko Ministarstva državne uprave i lokalne samouprave, planira da započne program prekvalifikacije pojedinaca talentovanih za IT u junior programere. Same prekvalifikacije bi trebalo da počnu u aprilu ove godine. Inače, o tražnji kompanija za programerima govori i podatak da je preko 60% anketiranih kompanija pokazalo želju da primi na praksu učesnike programa prekvalifikacije.


Dobojski Info - USPOMENA NA DJEČAKA IZ VODE Da je živ Milan Mladenović bi danas napunio 60 godina (VIDEO)\npetak, 21 septembar 2018 11:05\nMilan Mladenović, EKV,\nMilan Mladenović, frontmen grupe EKV i nikad prevaziđeni muzičar bivše Jugoslavije, da je živ danas bi napunio 60 godina. Rođen je 21. septembra 1958. godine u Zagrebu.\nKada je imao šest godina preselio se sa roditeljima u Sarajevo, gdje je proveo nekoliko godina svog detinjstva, a potom stigao u Beograd 1970. godine.\nPoslije desetak godina od tada, Milan je sa prijateljima Dušanom Kojićem i Ivanom Vdovićem osnovao je kultni bend “Šarlo akrobata”, prenosi Blic.rs.\nKultne pjesme “Niko kao ja”, “Ona se budi”, “Oko moje glave”, “Samo ponekad” i danas su aktulene.\n“Šarlo” se ubrzo raspao zbog, kako je objavljeno, čestih nesuglasica Dušana i Milana.\nNakon samo godinu dana od tog raspada, Milan je osnovao grupu “Katarina II”, zajedno sa Dragomirom Mihailovićem, a njima su se pridružili klavijaturistkinja Margita Stefanović – Magi i basista Bojan Pačar.\n“Katarina II” je potom promijenila ime u “Ekatartina Velika”, a priključuje im se bubnjer Ivan Fece Firči.\n“Krug”, “Ljubav”, “Sarajevo”, “Par godina za nas”, “7 dana”… legendarne su stvari jugoslovenskog roka, a koje su postale svojevrsni znak prepoznavanja fanova EKV od Vardara pa do Triglava.\nOstavio je neizbrisiv trag u životima svojih fanova, a i novije generacije, često djeca tih “starijih” fanova, sada slušaju EKV.\nPreminuo je u 36. godini, posle bezuspješne borbe sa rakom pankreasa, 5. novembra 1994. godine.\nViše iz ove kategorije « DOBOJ: Kamerni trio "Dalton" održao koncert klasične muzike TEHNOLOGIJA: BiH među zemljama sa najslabijim Internetom »


Još jedna runda Tehničkih Pregovora u Briselu - The Dialogue Dialogue Info\nJoš jedna runda Tehničkih Pregovora u Briselu\nPriština, 25. oktobar 2013.\n25. oktobra 2013. u Briselu je održana je još jedna runda tehničkih pregovora o izborima, u okviru dijaloga uz posredovanje Evropske unije.\nRazgovori su se prvobitno ticali toka izborne kampanje, povodom čega je Tahiri zatražila veću posvećenost političkih stranaka demokratskim vrednostima i međunarodnim standardima, i pozvala ih je da doprinesu sprečavanju negativnih pojava kao što su zastrašivanja kandidata i pripadnika Centralne izborne komisije (CIK) jer su lokalni izbori u interesu svih građana.\nPored toga, izveštavano je o žalbenom postupku u Izbornoj komisiji za predstavke i žalbe (IKŽP) prilikom čega je predsednik ove komisije izjavio da je čitav postupak razmatranja žalbi zasnovan na zakonima Republike Kosovo i da je uspešno sproveden.\nDalje je rečeno da u skladu sa zakonima Kosova, odbijene stranke mogu se obratiti krajnjoj instanci u ovom procesu, odnosno Vrhovnom sudu Republike Kosovo.\nZatim je razgovarano o važnosti održavanja potrebnog nivoa sigurnosti tokom izborne kampanje i na sam dan izbora. OEBS je saopštio da su sve tri bezbednosne strukture – Kosovska Policija, EULEKS i KFOR angažovani i posvećeni svojim misijama kako bi pružili maksimalnu bezbednost procesa.\nTakođe, predsedavajuća CIK-a Valdete Daka obavestila je stranke o zakonskim rokovima za glasanje u inostranstvu, precizirajući da je krajnji rok za glasanje 1. novembar.\nDelegacija Republike Kosova je bila u sledećem sastavu: Zamenicea premijera Kosova – Edita Tahiri, koja je predvodila delegaciju, Valdete Daka – predsedavajuća Centralne izborne komisije (CIK), Ćemajlj Marmulakaj, koordinator Grupe za izbore, Šukri Sulejmani, predsednik izborne komisije za žalbe i predstavke (IKŽP) i Elona Cecelia, politička savetnica.


Solid Edge Simulation - AXIOMTECH.RS\nSolid Edge Simulation je skup integrisanih alata za analizu konačnih elemenata (FEA) koji omogućavaju inženjerima da digitalno provere konstrukcije svojih delova i sklopova direktno u Solid Edge CAD okruženju. Zahvaljujući dokazanoj tehnologiji analize konačnih elemenata zasnovanoj na NX Nastran solveru, Solid Edge simulacije smanjuju potrebu za fizičkim prototipovima, smanjujući troškove materijala i testiranja i štedede vreme.\nAlati za proračun i simulaciju u Solid Edge Simulation modulu koriste istu osnovnu geometriju i korisnički interfejs kao i svi Solid Edge moduli. Ovo rešenje mogu lako da koriste korisnici Solid Edge-a sa osnovnim znanjem o proračunima čvrstoće (FEM), ali su dostupni i alati za napredniju analizu.\nKorisnički interfejs je dizajniran da vodi korisnika kroz ceo proces analize. Solid Edge simulacije podržavaju solid mesh (četvoročvorne elemente), dvodimenzionalne elementi ljuske za srednje površine delova od lima, hibridne modele koji sadrže i 2D ljuske i 3D solid karakteristike, kao i karakteristike 1D greda za kontrukcije rama. Korisnici mogu da kreiraju i poboljšaju mrežu konačnih elemenata po potrebi, povećavajući tačnost rezultata. Simulacija u Solid Edge-u takođe nudi sve tipove graničnih uslova potrebnih za definisanje stvarnog radnog okruženja. Granični uslovi zavise od geometrije i uključuju, na primer, fiksne, uklještene, nerotirajuće, simetrične i cilindrične uslove. Opterećenja takođe zavise od geometrije, kao što su mehanička i toplotna opterećenja za termičku analizu.\nMehanička opterećenja obuhvataju sile, pritiske i efekte izazvane rotacijom i gravitacijom tela. Različite analize obuhvataju proračune čvrstoće pod statičkim opterećenjem, određivanje prirodnih frekvencija analize kontrukcija.\nZatim slede analize sa stalnim ili vremenski promenljivim prenosom toplote i njihova kombinacija sa analizom čvrstoće. Dinamička analiza i analiza dinamičkog odziva u frekventnom domenu je takođe dostupna za simulaciju stvarnih nivoa vibracija. Postoji i mogućnost korišćenja i uzimanja rezultata analize protoka sprovedene u Simcenter FLoEFD i njihovo korišćenje kao zadato opterećenja.\nZahvaljujući simulacijama dinamike i kinematike u Solid Edge-u, moguće je proceniti i vizuelizovati interakcije komponenti u sklopu. Zahvaljujući ovom rešenju moguće je lako simulirati i proveriti ponašanje proizvoda u realnim uslovima rada i meriti sile i opterećenja koja na njega deluju.\nSkalabilna rešenja za svakoga\nAlati za proračun nude potrebne alate i funkcije za korisnike i njihove specifične potrebe.\nViše informacija o Solid Edge simulaciji\nFloEFD Simcenter za Solid Edge\nSimcenter FloEFD za Solid Edge nudi alat za analizu dinamike fluida (CFD) za protok fluida i prenos toplote. FloEFD je potpuno integrisan u Solid Edge i poseduje inteligentne tehnologije za lakšu, bržu i precizniju CFD analizu.\nViše informacija o Simcenter FloEFD za Solid Edge\nDa li ste zainteresovani za simulacije u Solid Edge-u? Ne ustručavajte se da nam pišete i rado ćemo vam pokazati više.


Industrija u šoku: Bivši šef Maerska prešao kod svog najvećeg konkurenta! - Pluton Logistics\n22. novembra 2019. marko\tDiego Aponte, Maersk, Mediteran Shipping Company, MSC, Soren Toft\nNedelju dana nakon što je podneo ostavku sa mesta predsednika AP Moller – Mearsk, Søren Toft, prihvatio je istu poziciju kod konkurencije – danskog brodovlasnika, švajcarske kontejnerske grupe – „Mediteranska brodarska kompanija“ (MSC). O ovom potezu sve se više spekuliše u medijima koji se bave izveštavanjem o ovoj industriji.\nSøren Toft je 11. novembra podneo ostavku sa mesta operativnog direktora AP Møller-Mӕrsk. Nedelju dana kasnije prihvatio je istu poziciju kod švajcarskog rivalanjegove „bivše“ kompanije – Mediteranske brodarske kompanije.\nKako prenosi novinska agencija Rojters, Toft će direktno odgovorati Dijegu Aponteu (Diego Aponte), predsedniku MSC grupe i njegovom ocu Đanluiđiju Aponteu (Gianluigi Aponte), osnivaču kompanije. Još nije utvrđeno kada će tačno Toft početi da radi u MSC-u.\nU medijima se dosta spekuliše o tome zašto je bivši izvršni direktor kompanije Maersk doneo ovu odluku. Neki kažu da će on preuzeti mesto predsednika umesto Dijega Apontea, jer će direktor kompanije MSC, Đanluiđi Aponte, otići u penziju.\nMeđutim, portparol MSC-a demantovao je glasine o ostavci Đanluiđija Apontea. Takođe je dodao da će i Đanluiđi i njegov sin „zadržati odlučnu, praktičnu ulogu na vrhu kompanije“.\nSøren Toft je 2014. godine postao izvršni direktor kompanije Maersk, gde je bio odgovoran za globalne operacije Maerskovih brodskih linija nakon što je preuzeo dužnosti šefa ušravljanja mrežom u Maersk Line. Toftove dužnosti verovatno će preuzeti direktor kompanije Maersk, Søren Skou.\n← Intereuropa: Prihodi u devet meseci niži od planiranih\nOvo je najbrža železnička veza između Nemačke i Kine! →\nMSC preuzima udeo u italijanskoj kompaniji Ignazio Messini\n20. juna 2019. 19. juna 2019. marko


draskoa мај 19, 2022, 10:28 по подне\nTuristička sezona u Sarajevu i BiH je već počela, a njen vrhunac očekuje se tokom jula i avgusta, kada je broj turista sve veći.\nPredstavnici turističkog sektora su kao najveće probleme turističke privrede istakli prosjačenje i džeparenje, koje se sada moraju rešavati kako bi se izbegle situacije u kojima bi eskalacija ovih problema dovela do ozbiljnijih posledica u oblasti turizma.\nNakon ovih zahteva privrednika, ministar privrede KS Adnan Delić organizovao je sastanak sa ministrom unutrašnjih poslova Admirom Katicom, ministrom rada, socijalne politike, izbjeglica i raseljenih lica Ivanom Prvulović, te predstavnicima Udruženja turističkih privrednika BiH.\nSastanku su prisustvovali i komesar MUP-a Kantona Sarajevo Nusret Selimović, inspektor Enes Softić i direktor Centra za socijalni rad KS Mahir Delić.\nTokom sastanka istaknuti su problemi sa kojima se susreću predstavnici sektora turizma, informacije sa terena MUP-a KS, kao i kantonalnog Centra za socijalni rad.\nDoneseni su zajednički zaključci koji će spriječiti i umnogome doprineti poboljšanju bezbednosti turista, ali i građana KS.\n- Doneli smo zaključke koji će omogućiti provođenje aktivnosti koje će povećati nivo bezbednosti turista u KS, kao i naših građana, te ćemo odmah preduzeti sve potrebne korake da ove aktivnosti realizujemo na vrieme, rekao je ministar Delić.\nOZNAKE IZVEŠTAJZanimljivostiBiHSarajevoGlas Balkana INFONajnovije Vijesti u BiHNajnovije VestiNAJNOVIJE DANAS


Gradiska.com - Obilježeno 28 godina gradiške Lake pješadijske i 19. Srbobranske brigade\nTim povodom je služen parastos i položeni su vijenci na Centralno spomen-obilježje poginulim borcima Odbrambeno-otadžbinskog rata.\nRatni potpukovnik 19. Pješadijske srbobranske brigade Stanko Puškar u svom obraćanju rekao je da je brigada formirana 26. marta 1992. godine u kasarni Daljan. Na dan formiranja brigada je brojala 282 borca da bi veoma brzo do juna mjeseca imala 4 800 boraca.\nRatni komadant Lake pješadijske brigade Gradiška, Boško Gvozden kaže da njegova brigada tokom rata brojala I preko 5000 boraca,te da je bila oslonaca svim jednicama za sve moguće potebe Vojske RS.\nPrisutnima se obratio gradonačelnik Gradiške Zoran Adžić I rekao da je ovo prilika da se poklonima svim borcima koji su dali svoje najsvetije svoje živote da bi mi danas imali slobodu i u Gradišci i u Republici Srpskoj.\nPaljenjem svijeća I polaganjem vijenaca počast poginulima, pored delegacija Lake pješadijske brigade Gradiška, i 19. Pješadijske brigade Srbobranske, odali su i predstavnici grada Gradiška, Organizacije porodica zarobljenih i poginulih boraca i nestalih civila i Boračke organizacije Gradiška, te predstavnici 16. Krajiške motorizovane brigade, Udruženja ratnih vojnih inavalida, Veterana Odbrambeno-otadžbinskog rata Republike Srpske – Gradiška i političkih partija.\nViše iz kategorije: « Međunarodni dan borbe protiv zloupotrebe i krijumčarenja droga\tUspješno završen junski upisni rok »


Utisak nedelje - Blic Online\n(VIDEO) Sergejev performans uživo: "JAO, JAO, VUČIĆ JE LOŠ, samo kukate", Bećković: "Nemoj da se zapališ, POPIJ VODE"\n"Ne mogu da slušam više kako je "Vučić loš", ja to više neću da slušam. Ići ću na ulicu ako treba. Hoću da se borim protiv toga, makar se zapalio", rekao je lider PSG večeras u Utisku nedelje.\nDve nove emisije na televiziji NOVA S „Veče sa Ivanom Ivanovićem“ i „Utisak nedelje“ apsolutno su najgledaniji programi u svojim slotovima emitovanja, pokazuju zvanični podaci TVbeat, najmodernijeg sistema merenja gledanosti koji se koristi na evropskim kablovskim, iptv i drugim digitalnim platformama.\nOlju Bećković su godinama molili da ubaci tvitove u "Utisak nedelje", a ona o tviterašima misli ovo\nOlja Bećković je nedavno učestvovala na tribini "Sloboda govora tokom 25 godina višestranačja u Srbiji" nedeljnika "Vreme", koja je održana u biblioteci "Vuk Karadžić" u Kragujevcu. Između ostalog, ona se tada osvrnula i na "uticajne tviteraše" u Srbiji.\nPolicija proverava prijavu protiv Đilasa\nViše javno tužilaštvo u Beogradu dalo je zahtev policiji za prikupljanje obaveštenja u vezi sa krivičnom prijavom koja je podneta protiv bivšeg gradonačelnika Beograda Dragana Đilasa.\nĐilas se pravda tužiocu zbog Čovićeve izjave\nDragan Đilas će do kraja nedelje policiji morati da dostavi detaljan pregled poslovanja svoje firme.\nEKSKLUZIVNO > DANAS U "BLICU" Đilasa ispituje policija po prijavi gledaoca "Utiska nedelje"!\nDragana Đilasa, bivšeg lidera DS, ispituju policija i tužilaštvo na osnovu krivične prijave koju je podneo jedan revnosni gledalac "Utiska nedelje", piše "Blic" u današnjem štampanom izdanju.\nOlja Bećković: "Utisak nedelje" je zabranio Vučić\nNovinarka Olja Bećković u intervjuu Televiziji N1 izjavila je da njena emisija “zabranjena” i kao glavnog krivca za to označila premijera Aleksandra Vučića.\nNakon "Utiska", neće više biti ni "Kažiprsta"?\nNovinarka i jedna od autorki emisije "Kažiprst" Suzana Trninić kaže da je televizija B92 odlučila da ta emisija više neće ići uživo.\nKovačević: Srbija uvek sve preživi, možda nećemo uspeti u ovom veku\nKulturni obrazac koji sadrži obrazovanje i duhovnost nestaje iz našeg javnog života. Zbog toga će naše društvo platiti ogromnu cenu u budućnosti, smatra Kovačević.\nB92 raskinuo ugovor sa Oljom Bećković\nNada da bi najgledaniji politički tok-šou mogao da se vrati na nacionalnu frekvenciju B92 više ne postoji.\nOlja vodila "Utisak nedelje" ispred B92: Stvari su otišle u mnogo lošem pravcu!\n"Ovoga nikad nije bilo, ni 90-tih. Moj utisak je da smo uzalud ovde večeras". Ovim rečima Olja Bećković se obratila više od 500 ljudi koji su došli da podrže voditeljku koja je svoju legendarnu emisiju "Utisak nedelje" sinoć "vodila" na otvorenom ispred televizije B92.\nVučić: Nemam nikakve veze s neemitovanjem Utiska nedelje\nPremijer Srbije Aleksandar Vučić je odbacio optužbe da je na bilo koji način odgovoran za skidanje "Utiska nedelje" sa programske šeme televizije B92.\nSutra protest zbog ukidanja "Utiska nedelje"\nProdukcijska grupa Mreža najavila je da će sutra, zbog prekida emitovanja emisije "Utisak nedelje" Olje Bećković, ispred zgrade Televizije B92 organizovati protest pod nazivom "Kome treba 'Utisak'".\nOlja Bećković u nedelju "vodi" Utisak - ispred B92


RTCG - Radio Televizija Crne Gore - Nacionalni javni servis :: Ekonomija :: Crna Gora privlačna investitorima\nSAJAM U BUDVI 25. 09. 2013. 16:06 >> 16:10 0\nCrna Gora privlačna investitorima\nCrna Gora je, i pored izražene ekonomske krize, uspjela da očuva komparativne prednosti za privlačenje investicija u odnosu na zemlje iz okruženja, ocijenio je pomoćnik ministra ekonomije Miodrag Čanović.\nOn je, na otvaranju sajmova u Budvi kazao da Crna Gora kao članica Svjetske trgovinske organizacije i kandidat za članstvo u Evropskoj uniji, postaje sve uspješniji učesnik na globalnom tržištu i sve atraktivnija destinacija za investicije i razvoj biznisa.\n"Jadranski sajam svakako doprinosi unaprijeđenju ekonomskih odnosa Crne Gore sa zemljama drugih učesnika, prvenstveno iz oblasti građevinarstva, sanitarnih tehnologija, biznisa malih i srednjih preduzeća, kao i u oblasti energetike", rekao je Čanović.\nOn je dodao da je energetika značajna jer Crna Gora ima velike neiskorišćene energetske resurse i potencijale.\n"Energetika predstavlja našu posebnu razvojnu šansu i zbog toga što je pored turizma i poljoprivrede postala jedna od glavnih grana razvoja Crne Gore", dodao je Čanović.\nOn je danas otvorio sajmove građevinarstva, biznisa, vode, vodovoda i sanitarne tehnologije i Sajam energetike.\nNa sajmovima u Budvi predstavilo se 100 izlagača iz 16 država, Crne Gore, Srbije, Austrije, Bosne i Hercegovine, Hrvatske, Italije, Albanije, Danske, Sjedinjenih Američkih Država, Njemačke, Slovenije, Španije i Turske.\nIzvršni direktor Jadranskog sajma, Rajko Bujković, saopštio je da su 50 odsto novi izlagači.\n"U cilju poboljšanja položaja investitora i razvoja biznisa sprovedene su značajne reforme i ukinute brojne biznis barijere", rekao je Bujković.\nSajamske manifestacije, koje će trajati do 29. septembra, pratiće i bogat program koji obuhvata stručna predavanja, preazentacije, okrugle stolove kao i susrete i razgovore privrednih delegacija.\nZa izuzetan nastup na Sajmu biće dodijeljeno tradicionalno priznanje Jadranskog sajma Ekspo trofi.


Rekordni nivoi dinarske i devizne štednje uprkos pandemiji\nTanjug 3. februara 2021. 11:14\nBEOGRAD – Dinarska i devizna štednja stanovništva Srbije nastavila je rast i tokom prošle godine dostižući rekordne nivoe i pored neizvesnosti izazvane pandemijom, saopštila je danas Narodna banka Srbije.\nDinarska štednja je povećana preko pet puta u poslednjih osam godina, odnosno za čak 75,2 milijarde dinara u odnosu na kraj 2012. Pri tome, više od polovine ukupnog rasta, odnosno 42,9 milijarde dinara položeno je na štednju u poslednje tri godine, što potvrđuje da je makroekonomska stabilnost bila preduslov za sticanje i održavanje poverenja građana u domaću valutu, ističu iz NBS.\nDevizna štednja je u istom periodu porasla za 38,2 procenta sa nivoa od 8,3 milijarde evra koliko je iznosila krajem 2012. godine.\n„Konstantni rast dinarske i devizne štednje u drugoj polovini 2020. ostvaruje se u uslovima ponovnog širenja epidemije, kao i smanjenja kamatnih stopa na oročene depozite stanovništva, što dokazuje poverenje građana u bankarski sistem“, napominju iz NBS.\nPored toga oročavanje štednje na godinu dana, bez zanavljanja, u poslednjih osam godina bilo je isplativije u odnosu na deviznu šteđnu i to u čak u 98 posto posmatranih godišnjih potperioda.\nTako je štediša, koji je od decembra 2019. stavio na štednju 100.000 dinara dobio u decembru 2020. oko 1.900 dinara više (16 evra) nego štedišta koji je u istom periodu oročio evre u protivvrednosti 100.000 dinara.\nZa depozite oročene na tri meseca, dinarska štednja je bila isplativija od štednje u evrima u preko 86 posto posmatranih tromesečnih potperioda, a kod oročavanja štednje na dve godine, dinarska štednja je bila isplativija od štednje u evrima u svim posmatranim dvogodišnjim potperiodima oročenja.\nDakle, bez obzira na to koji je period oročavanja štednje u pitanju (kratkoročno ili dugoročno) važi isti zaklčučak – u prethodnih osam godina bilo je isplativije štedeti u dinarima, konstatuje NBS u saopštenju.


Drzavno takmicenje "Sta znas o saobracaju" 2013.g. - Školska uprava Čačak\nDrzavno takmicenje "Sta znas o saobracaju" 2013.g.\nTeodora Trifunović, učenica sedmog razreda Osnovne škole „Branislav Petrović“ iz Slatine, osvojila je drugo mesto na Državnom takmičenju „Šta znaš o saobraćaju“. Takmičenje u organizaciji Auto – moto saveza Srbije i Društva nastavnika tehničkog i informatičkog obrazovanja Srbije održano je u Beogradu, u hali Pionir, 24. i 25. maja. Pored Teodore, ekipu Moravičkog okruga činili su i Marko Didanović, takođe iz škole „Branislav Petrović“ iz Slatine, Anastasija Vasilijević iz škole „Filip Filipović“ iz Čačka, kao i Božidar Vučićević , učenik Osnovne škole „Vučić Veličković“ iz Međurečja kod Ivanjice.\nTakmičenje osnovaca u poznavanju saobraćajnih propisa deo je velike akcije koju realizuje Ministarstvo prosvete i nauke u saradnji sa Auto – moto savezom Srbije, a koja za cilj ima edukaciju naših najmlađih učesnika u saobraćaju radi povećanja njihove bezbednosti. Na takmičenju svake godine učestvuju ekipe svih 26 regiona u Srbiji, koje čine po četiri najbolja takmičara (dva dečaka i dve devojčice u starojoj i mlađoj grupi). Sam takmičarski deo se sastoji iz tri celine: polaganje testa sa saobraćajnim propisima, vožnja biciklom po poligonu spretnosti sastavljenim od raznih prepreka, i vožnja biciklom po poligonu praktičnog ponašanja u saobraćaju koji simulira realnu situaciju u gradskom saobraćaju. Za dobar rezultat, pored znanja potrebno je i dosta spretnosti i snalažljivosti.\nS obzirom da je Auto – moto savez Srbije član Evropske automobilske federacije – FIA, pobednici takmičenja u mlađoj kategoriji (do 12 godina) predstavljaju našu državu na Evropskom takmičenju u poznavanju saobraćaja. Prošle godine, u Poljskoj, ekipa Srbije osvojila je drugo mesto, a ovogodišnje prvenstvo Evrope će biti održanu u septembru, u Crnoj Gori.\nOsnovna škola „Branislav Petrović“ iz Slatine nekoliko godina unazad ostvaruje odlične rezultate na takmičenju „Šta znaš o saobraćaju“. Ekipa ove škole prethodnih godina je redovno osvajala prva mesta na opštinskim i okružnim takmičenjima, a poslednjih 8 godina uvek je imala svog predstavnika na Državnom takmičenju. Saobraćajna sekcija slatinske škole, koju vodi profesor tehničkog i informatičkog obrazovanja Aleksandar Vinić, okuplja veliki broj učenika. Rad i zalaganje koje učenici ulažu nagrađeni su dobrim rezultatima.


RTS :: Erdogan počeo postizborne razgovore\nSvet Erdogan počeo postizborne razgovore\nsreda, 10. jun 2015, 15:34 -> 15:44\nTurski predsednik Redžep Tajip Erdogan iznenada se sastao sa visokim predstavnikom opozicione Republikanske narodne partije (CHP), u trenutku kada parlamentarne stranke vagaju koalicione opcije posle izbora.\nVladajuća Partija pravde i razvoja (AKP) izgubila je većinu na izborima održanim u nedelju, što se smatra snažnim udarcem za Erdogana i njegovu stranku utemeljenu na islamu, koja je na vlasti već 13 godina.\nErdogan, koji još nije javno govorio o rezultatima glasanja, dva sata je razgovarao u Ankari sa Denizom Bajkalom, koji je bio lider CHP do 2010. i ostao na visokom položaju u partiji, prenosi Tanjug.\nBajkal je naveo da predsednik, kako je primetio, nema primedbi na mogućnost formiranja opozicione koalicije koja ne bi uključila AKP.\n"Političke stranke moraju da razgovaraju o pitanju koalicije. Predsedništvo neće sprečavati konsenzus", rekao je Bajkal, dodavši da će obavestiti lidera CHP Kemala Kilidždaroglua o rezultatima sastanka.\nBajkal (76), koji bi kao najstariji član parlamenta mogao da bude predsednik skupštine, rekao je da se sa Erdoganom sastao na njegov zahtev.\nIshod glasanja u nedelju uveo je Tursku u period političke neizvesnosti bez presedana otkako je AKP došla na vlast, te se sada ova zemlja suočava sa dve opcije, od kojih jedna podrazumeva koalicionu vladu, a druga - prevremene izbore.\nPrema izbornim rezultatima, AKP će imati 258 od ukupno 550 mesta u parlamentu, dok će CHP imati 132, a Partija nacionalističkog pokreta (MHP) i prokurdska Narodna demokratska partija (HDP) po 80.\nKomentatori sada nagoveštavaju da je opcija novih, vanrednih izbora sada u senci pokušaja da se pronađe rešenje za koaliciju, zaključuje francuska agencija.\n14° C 15° C 9° C 10° C 16° C 2° C


HomeDRUŠTVOMinistarka pravde: Jojić i Radeta ne mogu biti izručeni Hagu\n11/06/2021Redakcija BALKAN TVDRUŠTVO, Vesti, za slajder0\nMinistarka pravde Srbije Maja Popović izjavila je da, kao ministar, mora da poštuje pravosnažne presude donete u Srbiji, po kojima Vjerica Radeta i Petar Jojić ne mogu biti izručeni Haškom sudu.\nPopović je za TV Prva rekla da je Viši sud u Beogradu doneo odluku da oni ne mogu biti izručeni sudu, koju je potom potvrdio i Apelacioni sud.\n„Njihovo izručenje se ne traži zbog ratnih zločina, već nepoštovanja suda, a građani Srbije se ne mogu izručivati zbog toga“, rekla je ona.\nPopović je, govoreći o izmenama Ustava Srbije, rekla da Kosovo ostaje u preambuli Ustava i da se najviši pravni akt menja u delu pravosuđa, odnosno izbor sudija i tužilaca se izmešta iz Skupštine Srbije.\n„Sudije će birati Visoki savet sudstva, koji se sastoji od pet sudija i pet istaknutih pravnika, a tužioce Državno veće tužilaca, sa četiri istaknuta pravnika, isto toliko tužioca i zamenika javnih tužioca, republički javni tužilac i ministar pravde“, objasnila je.\nPopović je rekla da ima odličnu komunikaciju sa republičkom javnom tužiteljkom Zagorkom Dolovac, da smatra da bi trebalo da bude više prisutna u javnosti, ali da je to ipak njena odluka.\nKada je reč o izmenama Zakona o parničnom postupku, Popović je objasnila da je sa advokatskim komorama postignut dogovor i iz nacrta zakona je ozbačena odreba da se će podnesak smatrati povučenim ako se ne plate sudske takse.\n„Iznos sudskih taksi nije menjan deset godina, ali o ovome više nema govora, jer smo postigli dogovor sa advokatskim komorama“, rekla je Popović.\nOna smatra i da su nove nesuglasice između advokata prikupljanje političkih poena, jer se u septembru, odnosno oktobru održavaju izbori za rukovodstva u Advokatskoj komori Srbije, odnosno komori beogradskih advokata.


Nova zgrada Gradskog vijeća Zenica u starom Domu rudara - Zenica TV\nHome » Nova zgrada Gradskog vijeća Zenica u starom Domu rudara\nGradsko vijeće Zenica na posljednjem zasjedanju utvrdilo je javni interes za kupovinu objekata hotel „Rudar“, stari Dom rudara sa pripadajućim zemljištem- kao i ostatak zemljišta uz hotel na kojem je izgrađena jedna privatna kuća. Namjera je da se na ovom mjestu izgradi nova zgrada Gradske uprave Zenica- koja je, prema ranijim najavama, trebala biti izgrađena na mjestu sadašnje zgrade na Trgu BiH.\nZa ovo zemljište i objekte zeničkog Rudnika mrkog uglja, koje je pod hipotekom Porezne uprave, Gradsko vijeće Zenica utvrdilo je javni interes. Ovakvom odlukom, u čijem obrazloženju vijeću je naglašeno da je gradska uprava trenutno locirana na tri lokacije što otežava normalno funkcionisanje, stvorene su pretpostavke da, nakon sudske procjene, Grad Zenica od Porezne uprave kupi ovu imovinu.\n“Sa vodećim arhitektama ovog grada sam obišao lično to, nisam ja ništa odlučivao osim što su mi oni rekli svi da je to idealno mjesto, da će samo samo još tamo kao neka kula napraviti gdje bi sve bilo fino i odmah bi ove godine, evo ćim ovo završimo krenut čemo u raspisivanje tendera da nam se napravi projekat kako će to u konačnici izgledat.”\nPrilikom donošenja odluke o javnom interesu vijećnici opozicije imali su brojna pitanja, od procjene vrijednosti imovine, do onog u vezi sa pozicijom ove nekretnine u nedavno usvojenim prostornim dokumentima Grada Zenica.\nMalik Ejubović, vijećnik SDA u GV Zenica\n“Kada smo donosili regulacioni plan za Trg rudara, ostala je prazna zona na ovom dijelu, tako da me interesuje kada ćemo znati šta je predvidjeno ovim regulacionim planom pošto tamo nemamo nikakvu garanciju da je predvidjena zgrada gradske uprave, ne bih volio da se desi da nikne neka zgrada tu a da mi danas utvrdimo javni interes.”\nOpozicija je tokom rasprave upozoravala i na činjenicu da je u ranijim periodima bilo govora o izgradnji nove zgrade Gradske uprave na mjestu sadašnje kao i uređenju pripadajućeg trga ispod kojeg su, prema tadašnjim najavama gradonačelnika Kasumovića, trebale biti izgrađene i podzemne garaže.\n“Prvo smo bili odlučili na Trgu BiH, međutim tu ima raznoraznih problema iako imamo i glavni i izvedbeni projekat, možemo sutra krenut imali smo lani u budžetu predviđeno”, istakao je Kasumović.\nZa ranije idejno rješenje i projekat nove zgrade Gradske uprave, po kojim neće biti rađeno, iz budžeta Zenice potrošeno je oko 260 000 maraka. Procjena vještaka, kojeg je angažovao RMU Zenica za Hotel Rudar i parcelu od 3 200 metara kvadratnih iznosi 3 100 000 KM. S obzirom na komplikovanu proceduru javne kupovine imovine pod hipotekom, kao i sve ostale troškove, nije poznato koliko će, kada konačno dođe do njene izgradnje, građane Zenice koštati nova zgrada Gradske uprave.\nTagsbhrt gradska uprava fuad Gradsko vijeće Zenica kasumović Zenica\nVijećnik Babajić u 14 minuta pokušao nabrojati sva neispunjena Kasumovićeva obećanja\nOdluka Vlade ZDK o stipendijama za 2.209 studenata


Njemačka policija priopćila je danas da je pronašla nekoliko stotina grama eksplozivnog materijala u stanu Sirijca u Chemnitzu.\nZa Sirijcem se traga zbog sumnje da je pripremao bombaški napad u gradu Chemnitzu, kao i da je u pritvoru zadržala tri osobe, koje se dovode u vezu sa osumnjičenim.\nPolicija je na Twitteru navela i da su neophodne nove mjere za evakuaciju nakon što je eksploziv pronađen u stanu u Chemnitzu, prenosi AFP.\nGlasnogovornik policije u Saxsoniji Tom Bernhardt rekao je novinarima da je eksplozivni materijal bio “relativno dobro sakriven” u stanu, u koji je policija ranije danas upala.\nOn je dodao da policija ispituje tri privedene osobe nadajući se da će im one pružiti informacije koje bi mogle da pomognu u pronalaženju osumnjičenog.\nBernhardt je precizirao da su dvije osobe, koje poznaju osumnjičenog Sirijca, privedene na području željezničke stanice u Chemnitzu, dok je treća osoba privedena u centru tog njemačkog grada.\nPolicija još traga za osumnjičenim, koji je identifikovan kao 22-godišnji Jaber Albakr iz Sirije.\nRelated Topics:Pronađen eksplozivu Njemačkoju stanu Sirijca


Evro Arhiva - Far\nPočetnaPosts Tagged "Evro"\nCarinici su na graničnom prelazu Gradina kod Dimitrovgrada otkrili pokušaj ilegalnog prenosa preko granice gotovo milion švedskih kruna, čija je protivvrednost oko 93.000 evra, saopštava Uprava carina. Prekršaj je otkriven na izlazu iz zemlje, prilikom detaljne kontrole kombija nemačkih registarskih oznaka, kojim su iz Švedske ka\nU poslednjem kvartalu ove godine za normalan život četvoročlanog domaćinstva u Bugarskoj bilo je potrebno 1.251 evro, saopšteno je iz Konfederacije nezavisnih sindikata Bugarske. Prosečna plata je 480 evra. U kalkulaciju „potrošačke korpe“ uključeni su hrana, zdravstvene usluge, održavanje kuće ili stana, obrazovanje, prevoz i odmor.\nNa izlazu graničnog prelaza Gradina kod Dimitrovgrada prvog julskog dana otrkiven je veliki devizni prekršaj otkriven, kada su carinici, u saradnji sa policijom, u jednom džipu otkrili čak 373.000 neprijavljenih evra. Prema zvaničnom saopštenju Uprave carina, impozantnu sumu neprijavljenih deviza pokušao je da preko granice prenese


Najbolji studenti putuju u Dubai na međunarodno takmičenje | Saopštenja za javnost\napril 8, 2016 • 16:20\nMeđunarodno takmičenje u rešavanju poslovnog slučaja „KICC„, održaće se naredne nedelje u Dubaiju (Ujedinjeni Arapski Emirati), u organizaciji revizorske kuće KPMG. Na ovom prestižnom takmičenju, Srbiju će predstavljati tim sastavljen od pobednika lokalnog takmičenja održanog u novembru prošle godine, koji čine studenti Branislav Bandić, Lazar Đelić, Stefan Ignjatović saFakulteta organizacionih nauka i Dušan Savić sa Ekonomskog fakulteta.\nIvana Manigodić, partner u odeljenju revizije KPMG smatra da je „KICC“ odlična prilika da studenti steknu iskustvo i nauče kako da odgovore na poslovne izazove koje ih u budućnosti čekaju u praksi. „Vidimo kako mladi talentovani ljudi stiču samouverenost prolazeći u naredne krugove takmičenja i napreduju usvajajući savete koje dobijaju od mentora i sudija. To nije samo veliki izazov, već i šansa da svi koji smo uključeni u ovaj proces naučimo nešto novo. KPMG u Srbiji zapošljava 30 diplomiranih studenata svake godine i ovaj program pruža priliku svim učesnicima da steknu uvid u to kako bi izgledalo da rade kod nas.“\nDeo ovog međunarodnog takmičenja čini i izbor za najbolji video, kojim timovi predstavljaju sebe i državu iz koje dolaze, a za Srbiju možete glasati putem linka http://www.kicc.website/v/meet-team-serbia—2016-kicc.\nKPMG je globalna mreža profesionalnih firmi koje pružaju usluge revizije, poreskog i finansijskog savetovanja. KPMG je prisutan u 155 zemalja sa 174.000 zaposlenih u firmama članicama KPMG mreže širom sveta. Nezavisne firme koje su deo KPMG mreže povezane su u KPMG International Cooperative („KPMG International“) koje je švajcarsko pravno lice. Svaka KPMG firma je zaseban pravni subjekt i sebe predstavlja kao takvog.